Wordplanet: Veikidavaki Kei Na Vakabula - Vakavinavinaka Kei Na Masu - Vunautaki Na Karisito - Na Bula Sa Karisito Ga - Gumatua Tikoga Kei Na Vakararawataki Ena Vuku I Karisito - Holy Bible - New Testament / Philippians-1 Many stirred to speak for Christ\n1 Oi keirau o Paula kei Timoci nai talatala i Jisu Karisito, vei ira kecega nai soqosoqo lotu i Jisu Karisito, era tiko mai Filipai; kei ira nai Talatala Qase kei ira na Tuirara:\n2 Me nomudou na loloma kei na vakacegu ni Kalou na Tamada kei na Turaga o Jisu Karisito.\n3 Au dau vakavinavinaka vua na noqu Kalou, ena gauna kecega au dau nanumi kemudou kina;\n4 Dau reki na yaloqu ena veigauna kece au dau cavuti kemudou kina ena noqu masu,\n5 Ena nomudou lomavata ena i tukutuku vinaka, ka vakatekivu mai na matai ni siga me yacova tiko mai oqo,\n6 Au via vakadeitaka na ka oqo, o koya e tekivutaka na cakacaka vinaka vei kemudou, ena vakacavara vinaka, me yacova nona lesu tale mai o Jisu Karisito.\n7 Ni sa dodonu me'u dau namuni kemudou ena ka oqo, baleta ni dou na sega ni taqusi mai yaloqu, dou sa duavata kei ena noqu vesuki tu, kei na kena taqomaki ka vakadeitaki nai tukutuku vinaka, eda sa wasea vata kina na loloma.\n8 Sa kila ga na Kalou na noqu dau vakasamataki kemudou, ena veika dredre dou sotava ena vuku i Jisu Karisito.\n9 Sa noqu masu, me tikoga vei kemudou na loloma, kei na nomudou kila, ena kila ka vakayalo kecega.\n10 Me rawa ni dou kabita kina na ka vinaka, mo dou savasava ka sega ni cala, me yacova nona lesu mai o Karisito.\n11 Ka mo dou qai vakasinaiti tu ena vua ni yalododonu ena vuku i Jisu Karisito, me vakalagilagi ka vakavinavinakataki kina na Kalou.\n12 Ia oqo na veiwekani au sa vinakata mo dou kila, ni veika taucoko e vakayacori vei au, sa qai tete ga kina nai tukutuku vinaka,\n13 E vunautaki vei ira na sotia dau yadrava na vale ni Tui, kei ira taucoko na veiqaravi tu kina, me ra kila ni'u vesuki tiko ena vuku i Karisito;\n14 Na ka au cakava e solia e dua na yalo ni bolebole vei ira na wekada sa lotu tiko, me ra vunau ka sega ni rere.\n15 E dina ga sa so era vunautaki Karisito, ni ra sa dauvuvu ka dauveileti, eso talega ni ra sa lomavinaka;\n16 Eso vei ira na dauvunau tiko mai era vunau tu ga vakaviavialevu ka sega na yalomatua, ka ra sega ni kila na ka era cakava ni mai tarai au na kena bibi;\n17 Ia eso ena loloma, ena nodra kila noqu tu oqo me baleta ga nai tukutuku vinaka.\n18 Me cava tale? Sa muri na gaunisala kece, me veirairai walega se laurai na dina, sa vunautaki oti o Karisito; oqo na ka e vakamarautaki au, io au sa dau reki tikoga kina.\n19 Au sa kila na veika taucoko oqo ena yaco kina na noqu sereki, o ya na nomudou masu kei na veivuke ni Yalo i Jisu Karisito,\n20 Me vaka na ka au sa namaka ka vakanuinuitaka, ni sega na ka me'u madua kina, ia au doudou me caka e yagoqu na veika e vakarokorokotaki kina o Karisito, me'u bula se me'u mate ga.\n21 Kivei au, me'u bula, o Karisito ga, sa uasivi sara ke yaco na mate.\n22 Ia kevaka e vakayago tiko noqu bula, oqori sai vakaraitaki ni vua ni noqu cakacaka; ni ka au digitaka ena sega ni rawa me'u tukuna.\n23 E dua ga vei rau me'u na taura, au sa daugadreva tu ga me'u lako yani vei Karisito, ni sa vinaka cake mai na bula oqo.\n24 Ena vinaka talega vei kemudou me'u tiko vata mada ga kei kemudou.\n25 Au sa vakadeitaka vei au, me'u tiko mada ka veitomani vata kei kemudou ena nomudou vakatuburi cake kei na reki ni vakabauta,\n26 Na nomudou marautaki au ena noqu na lesu tale yani vei kemudou, me sa uasivi cake sara ena vuku i Jisu Karisito.\n27 Nai tukutuku vinaka i Karisito me rau salavata tiko kei na nomudou i valavala, ni'u tiko me'u raici kemudou se'u yali mai vei kemudou, au vinakata ga me'u rogoca ni dou tudei ka yalovata, qai gumatua ena lomavata, ka vakabauta tiko nai tukutuku vinaka,\n28 Dou kua ni rere ena nodra vei vakarerei mai tuba, oqori sa vakaraitaka tiko na nodra na rusa, ia vei kemudou oqori na nomudou vakabulai, ni sa yaco tiko na nona lewa na Kalou.\n29 E sega ni vakacalaka na veika e yacovi kemudou ena vuku i Karisito, e sega ni nomudou mai lewena ga nai soqosoqo lotu, ia mo dou na mai sotava sara ga na veika rarawa ena vukuna,\n30 Dou sa raica ka vakadinadinataka na veika rarawa e tarai au, ia oqo au sa mai rogoca ni dou sotava talega.\n1 O koya oqo, kevaka sa mani tiko na veivakacegui i Karisito, kevaka sa tiko na veimositi ni loloma, kevaka sa tiko na lomavata ni Yalo Tabu, kevaka sa tiko na yalololoma kei na yalovinaka,\n2 Mo dou vakayacora sara na ka au rekitaka ni dou sa duavata ena vakanananu, dou sa tautauvata ena loloma, ka dou qai yalovata ka lomavata.\n3 Me kua ni caka e dua na ka ena dela ni qaciqacia kei na dokadoka, ia mo dou kauti kemudou sobu, me ra uasivi cake kina vei kemudou o ira na tamata\n4 Dou kua ni dau nanumi kemudou tikoga, dou tovolea mo dou raici ira na kolaiciba tu e yasamudou.\n5 Me tiko vei kemudou na vakanananu oqo ka tu talega vei Karisito.\n6 O koya, nai rairai dina ni Kalou, e sega ni vakasama ni sa butako ena nona vakatautauvatani kei na Kalou,\n7 Ia sa kauti koya sobu me kua ni dokai, ka kauta vua nai tovo ni tamata dauveqaravi, e tautauvata sara ga kei na tamata.\n8 E laurai ena nona bula ni vaka dina na tamata, e vakamalumalumutaki koya ka talairawarawa me mate, io me mate ena kauveilatai.\n9 O koya oqo, sa vakalevulevui Koya cake kina na Kalou, ka solia vua e dua na yaca, sa uasivi cake ena yaca kecega,\n10 Ki na yaca i Jisu, me tekiduru kina na duru vakayaduaga, mai lomalagi kei vuravura, kei na botoi vuravura.\n11 Me vakatusa talega na vei yame kecega, ni sa Turaga o Jisu Karisito, me vakarokorokotaki kina na Kalou o Tamada.\n12 O koya oqo, oi kemudou sa lomani, me vaka nomudou talairawarawa tikoga, ka sega walega ena gauna au tiko kina kei kemudou, e vakauasivi sara na noqu yali mai vei kemudou, mo dou cakacaka taka na nomudou vakabulai, ena rere dina sara.\n13 Ni sa cakacaka vei kemudou na Kalou, mo dou kila nona lewa kei na nomudou cakava na ka sa vinaka vua.\n14 Ena nomudou cakacaka kecega, me kakua na vosa kudrukudru se vakaduduileti,\n15 Me kakua ni dua na ka mo dou beitaki kina ni dou cala, oi kemudou na luve ni Kalou, me kua ni dua na malumalumu mo dou na vakamelei kina, ni dou bula veimaliwai tiko kei ira nai tabatamata veiveveyaki ka lomavakatani, enakedra maliwa mo dou rarama, ka cina e vuravura,\n16 Dou maroroya dei tiko na vosa ni bula, ka me'u sa reki ga ena siga i Karisito ni'u a sega ni cici wale se vakaogai walega.\n17 Io, kevaka au sovaraki yani me'u i madrali sa cabori, ena vuku ni nomudou vakabauta, au na reki kina ka marau vata kei kemudou.\n18 Ka sa dodonu talega vei kemudou e na vuku ni ka oqo, mo dou reki vata talega kei au.\n19 Au sa vakanuinui vua na Turaga o Jisu, ni dua na gauna lekaleka ga mai oqo, au sa na talai Timoci yani, me rawa ni mai tukuna vei au na kemudou i tukutuku me'u vakayaloqaqataki kina.\n20 E sega tale ni dua au nanuma rawa me na lako yani, me vukei kemudou ena nomudou vakararawataki.\n21 Ni levu era vakasaqara mada ga na veika me ra bula kina, ka sega ni veika baleti Jisu Karisito.\n22 Ia dou sa kila vinaka na nonai valavala, o koya e vaka e dua na gone vei tamana ena neirau cakacaka vata tiko e na vuku ni tukutuku vinaka.\n23 O koya oqo, au sa nuitaka ni'u na talai koya yani vei kemudou, ena dua na gauna totolo ga mai oqo ni'u sa raica rawa ga na ka e baleti au.\n24 Ia au sa nuitaka tikoga na Turaga, ni'u na lako yani me datou la'ki sota.\n25 Ia au sa nanuma mada ga me'u sa talai Epafirotaito yani vei kemudou, o koya e dua na taciqu, ka noqu i tokani ni valu vakayalo, ia o koya na nomudou i talatala ka dau tu tikivi au ena gauna ni noqu galili;\n26 Sa dua na ka na nona via raici kemudou kecega, e via yalolailai ni sa mai kila ni dou sa rogoca na nona a tauvi mate.\n27 E tauvi mate dina ka voleka sara kina ni mate; ia na Kalou sa lomani koya, sega ni o koya ga, oi au talega, de vakaikuritaki na noqu rarawa, ena dua tale na ka rarawa.\n28 O koya oqo au sa sasaga sara ga kina me'u sa talai koya yani, me rawa ni dou reki kina ni dou sa raici koya tale, ena vakaruruya sobu talega na noqu yalo rarawa.\n29 Mo dou ciqomi koya ena yalo e veidokai ena vuku ni Turaga, na tamata vaka oqo mo dou dau vakarokorokotaka;\n30 Levu na gauna e dau voleka ni mate ena vuku ni cakacaka i Karisito, e sega ni wilika tu me dua na ka vua na nona bula, sa gu ga na yalona me cakava na cakacaka ni Turaga, me vaka na ka au tukuna vua.\n1 Me'u tinia, oi kemudou na wekaqu, dou reki ena Turaga. Noqu vakarau vola yani vei kemudou na veika oqo, e sega ni ka rawarawa vei au, ia ena vinaka vei kemudou.\n2 Dou qarauni kemudou mai vei ira na koli, dou qarauni kemudou mai vei ira nai to ni tevoro, dou qarauni kemudou mai vei ira na dau vei vakacacani.\n3 Oi keda eda sa cilivi, na noda lotu vua na Kalou e sa vakayalo, eda sa reki tikoga vei Karisito Jisu, ka sega ni da vakararavi tiko ena ka vakayago,\n4 Oi au e dua, me'u vakararavi ena ka vakayago. Kevaka e dua e nanuma tiko me vakararavi ena ka vakayago, oi au e dua ni'u uasivi cake kina:\n5 Au a cilivi ena i ka walu ni siga, au a sucu me luvei Isireli, mai na yavusa i Penijamini, oi au na Iperiu dina; ena ka ni vunau, oi au na Farisi;\n6 Oi au e dua na dau lomakatakata, au dau vakararawataki ira nai soqosoqo lotu; me baleta na yalododonu sa rawa mai nai vunau, au sa sega ni cala ena dua na tikina.\n7 Ia e sega sara ga ni dua na ka vinaka e kauta mai vei au, na ka kece oqori au sa biuta tani e na vuku i Karisito,\n8 Io e dina ga ni'u sa biuta tani taucoko na ka kecega, me rawa ni uasivi cake kina na noqu veikilai kei na noqu Turaga o Jisu Karisito, e na vukuna au sa vosota kina, me yali vei au, na ka kecega au vakararavi kina, au sa wiliki ira me vaka na benu e mataqu, me'u rawati Karisito ga kina me noqu.\n9 Me laurai vei au o koya, me kakua ni tu vei au na veivakadonui sa rawa mai nai vunau, ia o koya ga sa rawa e na vuku ni vakabauti Karisito, kei na veivakadonui mai vua na Kalou, e na vuku ni vakabauta;\n10 Ka me'u kilai koya kei na kaukauwa ni Nona tucake tale mai na mate, ka me keirau veitokani vata ena ka rarawa, ka me'u vakatautauvatani ena Nona mate,\n11 Au na rawata kina, na noqu tucake tale mai na mate.\n12 Au se sega sara ni rawata kece, se me'u sa rawata taucoko; ia au sa sasaga tikoga, me'u yacova yani na veika sa vakarautaka vei au o Karisito Jisu.\n13 Oi kemudou na veiwekani, au sa sega ni vakasamataki au ni'u sa taura oti; ia sa dua ga na ka'u sa cakava, au sa guilecava na ka sa oti, ka'u sa kakavaki me'u rawata ga na ka ki liu,\n14 Au sa ciciva tikoga na cere, me'u rawata nai sala mai cake, o koya sa kacivi au kina na Kalou ena vuku i Karisito Jisu.\n15 O koya oqo, ni da sa yacova na matua vakayalo me da vakasamataka na veika oqo; kevaka dou na lomatarotaro kina, na Kalou ena vakatakila vei kemudou na kena dina.\n16 Ena vanua cecere eda sa mai yacova tiko oqo, meda tomana tikoga me vaka na kena i vakarau, meda maroroya tikoga na lomavata.\n17 Oi kemudou na veiwekani, dou mai muria na noqui vakarau, ka dou wanonova matua nai valavala ni tamata lotu, keitou sai vakarau vei kemudou.\n18 Ni levu era muri tiko, au sa dau tukuna tiko vakawasoma vei kemudou, oqo mada ga au sa baci tagi ni'u cavuta tiko, ni ra sa meca ni kauveilatai i Karisito.\n19 Ena kedra i tinitini na rusa, e nodra Kalou na ketedra, era na vakamaduataki ena ka era lagilagi kina- era dau vakananuma tu ga na veika vakavuravura.\n20 Eda sa lewe ni koro mai lomalagi, o koya oqo eda sa waraka tiko kina na noda i Vakabula, na Turaga o Jisu Karisito,\n21 O Koya ena mai veisautaka na yago vuca oqo me yago e vakamataliataki, me vaka na kaukauwa e tu Vua, ena Nona vakamalumalumutaka na ka kecega.\n1 O koya oqo, oi kemudou na wekaqu, au sa daulomani kemudou vakalevu, oi kemudou na noqui tekiteki, mo dou tudei vua na Turaga, oi kemudou au sa daulomana.\n2 Au vakamamasu vei Otaia au vakamamasu vei Senitiki, me rau monavata mada ena Turaga.\n3 Au vakamasuti kemudou talega, noqui tokani dina, mo dou vukei rau mada na yalewa oqo, ni rau sa daucakacaka vata kei au ena i tukutuku vinaka, kei Kelemedi talega, kei ira talega na noqu i tokani sa tu na yacadra ena i vola ni bula.\n4 Dou reki tiko ga vua na Turaga, au na tukuna tale, dou reki!\n5 Me ra kila na tamata kecega na nomudou yalomalumalumu, sa voleka sara na Turaga.\n6 Dou kakua ni lomaocaocataka e dua na ka, ia ena ka kecega, mo dou vakaraitaka tiko vua na Kalou, ena nomudou kerekere ena masu kei na cikecike kei na vakavinavinaka;\n7 Na Nona vakacegu na Kalou, sa uasivita na ka kecega e kilai rawa, ena maroroya ka vakataudeitaka na yalomudou kei na lomamudou, ena vuku i Karisito Jisu.\n8 Me'u tinia na veiwekani, a ka kecega sa dina, na ka kecega e vakaTuraga, na ka kecega e dodonu, na ka kecega e savasava, na ka kecega e talei, na ka kecega e yaco kina na rogorogo vinaka, kevaka e dua na ka e vinaka, se na ka e dau dokai â€“ dou dau vakananuma na veika oqo.\n9 Na veika dou sa vakatavulici kina, ka vakabauta ka rogoca ka raica vei au, dou kitaka sara, na Kalou ni veivakacegui ena qai tiko vata kei kemudou.\n10 Ia au sa reki vakalevu vua na Turaga ena vukumudou, ena nomudou nanumi au, ni'u raica ni sa qai vaka me toso cake tale; sa dua na ka nomudou dau via soli ka, ia e sega tikoga ni dua na gauna vinaka mo dou cakava kina ena vuku ni osooso.\n11 Au sega ni vosa me'u tukuna na leqa e tarai au tu, ia au sa vakavulici au ga, me'u vakacegu tiko, ena ka kecega sa yaco vei au:\n12 Au sa kila na vakadravudravuataki, au sa kila na vakavutuniyautaki. Ena veivanua kei na ka kecega sa yaco, au sa vakatavulici kina me'u mamau, me'u viakana talega, ka me'u vutuniyau, me'u dravudravua talega.\n13 Au sa rawa ni cakava na ka kecega ena vuku i Karisito o koya sa vakaukauwataki au.\n14 Sa dua na ka vinaka dou vakayacora, ena nomudou dodoliga mai ena gauna ni noqu leqa.\n15 Oqo vei kemudou mai Filipai, dou kila vinaka na kena a tekivu nai tukutuku vinaka, ni'u sa biuti Masitonia mai, e sega sara ga ni bau dua nai soqosoqo lotu, me vukei au ena i lavo se kakana, ia oi kemudou duaduaga.\n16 Ena noqu tiko mai Cesalonaika, dou a vakauta yani kina vakadua ka vakarua talega eso nai loloma me baleti au.\n17 Au sega ni vakasaqara na ka ni loloma, ia au gadreva vakalevu na vua me tiko vei kemudou.\n18 Sa mai levu na ka sa tu oqo vei au, sa sega tale ni'u qai leqa. Au sa mai vakaiyautaki ena ka ni loloma dou solia mai vei Epafirataito, nai solisoli boi kamikamica, ai madrali sa vakadonui, sa vinakata vakalevu na Kalou.\n19 O koya na noqu Kalou, ena solia me na sotava nomudou dui leqa kecega, me vaka na Nonai yau vakaiukuuku ena vuku i Karisito Jisu.\n20 Ia me soli tikoga vua na Kalou o Tamada na vakarokoroko ka sega ni mudu. Emeni.\n21 Au sa loloma yani vei ira sa lotu, era tu vata kei Karisito Jisu. O ira na veiwekani era tiko oqo kei au, era sa loloma tu yani.\n22 O ira kece sa lotu tu eke era sa loloma tu yani, ia ka vakabibi na nodra loloma tiko yani, na lewe ni vuvale i Sisa.\n23 Na yalololoma ni noda Turaga o Jisu Karisito me sa nomudou kecega. Emeni.


2 Koronica, chapter 3 of the Fijian Bible - with audio narration\nKeitou sa baci tekivu tukuni keitou tale? Se me keitou vakataki ira eso, me keitou vola li e dua nai vola mei vakadinadina vei kemudou se me dua li nai vola mai vei kemudou, mei vakadinadina?\n2 Oi kemudou ga na neitou i vola sa volai ena yaloi keitou, era sa kila ka wilika o ira na tamata kecega;\n3 E matata vinaka tu ni dou sai vola i Karisito, dou rawata mai vei keitou, sa sega ni volai ena wai ni volavola, ia ena yalo ga ni Kalou bula, sa sega ena dela ni vatu ni volavola, ena vatu ga ni yagomudou, oqori, na yalomudou.\n4 A sa vakaoqo na neitou vakararavi vua na Kalou ena vuku i Karisito.\n5 Keitou sa sega ni rawata vakai keitou me vakasamataka ni keitou rawa ni rawata e dua na ka, ia sa vu ga mai vua na Kalou neitou kaukauwa,\n6 O koya ga sa vakayacori keitou me keitou sa i vota mate ni veiyalayalati vou, sa sega ni ka e volai ia ena yalona ga; na vosa volai sa ka mate, ia na Yalo ni Kalou sa solia na bula.\n7 Ia kevaka e se yaco sara na cakacaka sa yaco kina na mate o koya sa volai ka ceuti ena vatu me serau, me dredre kina vei ira na luvei i Isireli me ra raica rawa na mata i Mosese, baleta nai serau ni matana, o koya sa takali rawarawa.\n8 Ena sega li ni uasivi cake sara nai serau ni cakacaka ni Yalo Tabu?\n9 Kevaka sa laurai nai serau ena cakacaka ni veicudruvi, na cakacaka ni veivakadonui oqo sa uasivi sara na kenai serau mai na kena o ya.\n10 E sega sara ga ni wili me dua nai serau nai serau o ya, ni serau sa qai tu oqo e uasivi cake sara na kenai serau.\n11 Kevaka me uasivi nai serau o koya sa takali yani; o koya e sega ni takali e uasivi sara na kenai serau lagilagi.\n12 O koya oqo, ni sa tu vei keitou nai nuinui oqo, keitou sa doudou tiko kina ni vunau â€“\n13 Keitou sega ni vakataki Mosese, me ubia na matana ena i ubi, me ra kakua kina ni raica na luve i Isireli e dua na ka sa takali vakamalua tiko yani.\n14 Ni se butobuto na nodra vakasama. Me yacova mai na siga oqo e se sega ga ni kautani nai ubi o ya, ni dau wiliki nai veiyalayalati makawa, baleta o Karisito duadua ga sa qai mai kauta tani.\n15 Me yacova mai na siga oqo ni wiliki nai tukutuku kei Mosese, e tu nai ubi e yalodra.\n16 Ia kevaka e dua me sa veisau vua na Turaga, ena kautani vua nai ubi o ya.\n17 Na Turaga sai koya ga oqo na Yalo Tabu; ni sa tiko na Yalo Tabu ni Turaga, sa na yaco na bula sereki.\n18 Ia Oi keda kecega, ni sa sega ni ubi na matada, eda sa raica tiko nai serau ni Turaga me vaka na titiro tiko e nai iloilo, ka sa yaco kina vei keda na veisau mai na lagilagi ki na lagilagi, me vaka sa cakava tiko na Yalo Tabu.


NAI VAKATEKIVU 23 FOV - Ia ko Sera, sa dua na drau ka - Bible Search\nNAI VAKATEKIVU 22 NAI VAKATEKIVU 24\nNAI VAKATEKIVU 23\nA mate i Sera, 1,2. Sa volia ko Eparaama e dua na tiki ni vanua mei bulubulu, a sa buluti Sera, 3-20.\n1Ia ko Sera, sa dua na drau ka ruasagavulu ka vitu na nona yabaki: oqo na veiyabaki ni bula i Sera. 2Sa ciba ko Sera mai Kiriaci-aripa, (ko ya ko Ipironi,) e na vanua ko Kenani: a sa lako mai ko Eparaama me yasovaki Sera, ka tagicaki koya.\n3A sa tu cake ko Eparaama mai vua na nona ka mate koto, ka vosa vei ira na luve i Eci, ka kaya, 4Koi au na kai tani ka sa tiko vakavulagi vei kemudou: dou solia mai me noqu e dua na tiki ni vanua mei bulubulu vei kemudou, me'u buluta kina na noqu mate me yali kina e mataqu.\n5A ra sa vosa vei Eparaama na luve i Eci, ka kaya vua, 6Mo ni rogoci keitou mada, noqu turaga: Koi kemuni na turaga sa vaka na kalou e na keimami maliwa: e na neimami bulubulu digitaki mo ni buluta nomuni mate: sa sega e dua na tamata me bureitaka vei kemuni na nonai bulubulu, ka mo ni buluta ga na nomuni mate.\n7A sa tu cake ko Eparaama, ka cuva vei ira na lewe ni vanua, io vei ira na luve i Eci; 8a sa veivosaki kei ira, ka kaya, Kevaka sa lomamudou me'u buluta na noqu mate me yali e mataqu, dou rogoci au mada, ka vakamasuti Efironi na luve i Soari e na vukuqu, 9me solia vei au na nona qara-vatu mai Makipila, sa tu yani mai nai yalayala ni nona veiwere: ia me solia mada me noqu, ka me'u solia vua na kenai voli dodonu e nai lavo, ka me noqu tiki ni vanua mei bulubulu e na kemudou maliwa.\n10A sa tiko e na kedra maliwa na Itaiti ko Efironi. A sa vosa vei Eparaama ko Efironi na Itaiti, ni ra rogoca tiko na Itaiti kecega, io ko ira kecega era curu ki na matamata ni nona koro a sa kaya, 11Me kakua mada noqu turaga, mo ni rogoci au ga: a tiki ni vanua ko ya, ka'u sa solia vei kemuni, kei na qara-vatu sa tiko kina, ka'u sa solia vei kemuni, e na mata ni luvedra na noqu mataqali, ka'u sa solia vei kemuni: ni buluta mada na nomuni mate.\n12A sa cuva sobu e matadra na lewe ni vanua ko Eparaama; 13a sa vosa vei Efironi ni ra rogoca tiko na lewe ni vanua, ka kaya, Kevaka sa vinaka vei kemuni, mo ni rogoci au mada: au na solia nai lavo mei voli ni tiki ni vanua; mo ni taura mada, ka'u na qai buluta kina na noqu mate.\n14A sa vosa vei Eparaama ko Efironi, ka kaya vua, 15Mo ni rogoci au mada, noqu turaga: a tiki ni vanua ko ya, sa rauta e va na drau na sikeli siliva; a cava oqo vei kedaru? ni buluta ga na nomuni mate.\n16A sa vakarorogo vei Efironi ko Eparaama; a sa vakarautaka na siliva ko Eparaama me nei Efironi, ka cavuta ko koya ni ra rogoca na Itaiti, e va na drau na sikeli siliva, nai lavo sa taurivaki vei ira na tamata dauveivoli. 17Ia na tiki ni vanua nei Efironi mai Makipila, sa donui Mamire, na tiki ni vanua, kei na qara-vatu sa tiko kina, kei na kau kecega e na tiki ni vanua ko ya, sa volita na kena veiyasana kecega, sa vakataudeitaki 18vei Eparaama me nona, e matadra na Itaiti, e na kedra maliwa kecega era curuma na nona matamata ni koro.\n19Sa oti na ka oqo, sa qai buluti Sera na watina ko Eparaama e na qara-vatu e na tiki ni vanua mai Makipila, sa donui Mamire: (ko ya ko Epironi) mai na vanua ko Kenani. 20Ia na tiki ni vanua, kei na qara-vatu sa tiko kina, sa vakataudeitaki vei Eparaama, me nona vanua ni bulubulu maivei ira na Itaiti.


Lotu kei na iTovo Savasava: E Vei o na Muria?\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikongo Kikuyu Kiluba Kinyarwanda Kirghiz Korean Latvian Lingala Lithuanian Luo Malagasy Mizo Moore Myanmar Ndebele (Zimbabwe) Ngabere Norwegian Nzema Ossetian Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu vakaViti\nE Veivakavulici Tiko o Lotu ena iTovo Savasava?\nE kaya o Sylvia e dau veiqaravi ena vale ni malumalumu: “Au vuli vata kei ira era kaya nira lotu. Ia era dau lawaki ena veitarogi ra qai dau vakayagataka na wainimategaga. E yacana wale ga na lotu.”\nE kaya e dua na turaga o Lionel: “Era dau qiri mai na noqu itokani vakacakacaka mera lasutaka nira tauvimate. Era dau lai lotu, ia e yacana wale ga, e vaka ga e dua na iyaya e ukuuku wale tu ga.”\nSa vodi mai na sasaga ni lotu me veisautaka na nodra ivalavala na tamata. E levu nikua era “qarava na Kalou,” ia e sega vei ira na “kena dina.” (2 Timoci 3:5) Era sega ni vakaraitaki vinaka na nodra iliuliu ni lotu, era sega tale ga ni vakavulici ira na lewenilotu ena ivakasala vakaivolatabu me baleta na itovo savasava. Era nanuma kina e levu ni sega ni kauaitaka na Kalou na ka era cakava.\nE tukuna na iVolatabu ni dau kauaitaki keda na Kalou qai tarai koya na ka eda cakava. E “vakararawataki koya” mada ga nodra talaidredre na Isireli. (Same 78:40) Ia era na “marautaka vakalevu cake mai lomalagi” na nona veisau e dua mai na nona ivakarau ca. (Luke 15:7) Ni dua e vakatotomuria na itovo vakasakiti ni Tamada vakalomalagi, ena lomani koya vakalevu, cata na ka e cata na Kalou qai vinakata na ka e vinakata.—Emosi 5:15.\nE tukuna na Deseret News ena siti o Salt Lake, Utah, e Merika, ni o ira na iVakadinadina i Jiova “era dau vukei ira na lewenivanua me vinaka nodra bula vakavuvale, mera dau veivukei qai daudina.” E tomana: “Era dau saga mera muria na ivakatagedegede ni bula savasava. Era vakabauta tale ga ni na vakaleqa na nodra veiwekani kei na Kalou na vakatavako, gunusivia, vakayagataki ni wainimategaga, veimauilavo, veiyacovi vakasisila kei na veimoceri vakamataqali vata.”\nVakacava o ira na iliuliu ni lotu era sa bau vukei ira nodra lewenilotu mera muria na ivakatagedegede savasava ni Kalou?\nE vukei ira vakacava na iVakadinadina na nodra vulica na itovo ni Kalou? E tukuna o Sylvia, sa cavuti oti mai: “E takalevu ena vanua ni cakacaka na veidabui, qai rawarawa meda vakamuai kina. Ia na noqu mai kila ni cata o Jiova * na veidabui, e uqeti au meu cakava na ka dodonu. Au marau qai lomavakacegu.” E vakadeitaka o Sylvia ni nona bulataka na ka e vakabauta e vinaka kina nona ivakarau ni bula.\n^ para. 9 O Jiova na yaca ni Kalou e volai ena iVolatabu.\niMeli iMeli E Veivakavulici Tiko o Lotu ena iTovo Savasava?


WILIKA ENA VOSA Acholi Afrikaans Albanian American Sign Language Amharic Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Bissau Guinean Creole Boulou Brazilian Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombian Sign Language Croatian Czech Dangme Danish Digor Drehu Dutch Ecuadorian Sign Language Efik Emberá (Catío) Emberá (Northern) English Estonian Ewe Fante Faroese Finnish Finnish Sign Language Fon French Ga Galician Garifuna Georgian German German Sign Language Greek Greenlandic Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Hunsrik Iban Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kabiye Kabuverdianu Kachin Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexican Sign Language Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Sign Language Pomeranian Ponapean Portuguese (Brazil) Portuguese (Portugal) Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Santiago del Estero) Rarotongan Romanian Ronga Runyankore Russian Rutoro Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Swedish Sign Language Tagalog Tahitian Tajiki Talian Tamil Tatar Telugu Tetun Dili Tewe Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Venezuelan Sign Language Vietnamese Wallisian Waray-Waray Wayuunaiki Welsh Wichi Wolaita Wolof Xhosa Yoruba Zande Zapotec (Isthmus) Zapotec (Lachiguiri) Zulu vakaViti\nRAITAYALOYALOTAKA MADA: O sarasara tiko ena dua na vale ni iyaya maroroi era tu kina e levu na iyaya makawa. E levu na iyaya era sa qaraqara tu, sa veisau na kedra irairai kei na rokadra ena vuku ni draki, era sa vuca, se sa yali eso na tikina. Ia e dua na iyaya e duatani sara, e sega ni bau veisau na kena irairai se yali e dua na tikina. O tarogi koya na dauveivakasarasarataki: “E ka vou na iyaya qo?” E sauma na dauveivakasarasarataki: “Sega, qori e iyaya makawa duadua, e se sega ni bau vakavoutaki.” O tukuna sara vua: “Kena ibalebale, dou sa maroroya dina vakavinaka.” E kaya na dauveivakasarasarataki: “Sega, na iyaya makawa qori e sa donuya mai eso na draki ca lelevu, era via vakacacana tale ga eso.” O veinanuyaka kina, ‘E buli mai na cava na iyaya qo?’\nNa iVolatabu e via vaka sara ga na iyaya makawa qori. E ivola makawa ni vakatauvatani kei na levu tale na ivola. E tu eso tale na ivola makawa, ia sa tu vakaca na kena ituvaki me vaka ga e dua na iyaya sa vuca. Kena ivakaraitaki, na ivakamacala vakasaenisi ena ivola makawa va qori e duidui sara mai na kilaka vakasaenisi ena gauna qo. Eso na ivakasala vakavuniwai e ririkotaki qai sega ni yaga. E levu tale ga na ivola makawa e sa yali eso na tikina.\nE duatani duadua na iVolatabu. A se tekivu volai sara ena 3,500 na yabaki sa oti, ia e se sega ni yali e dua na tikina. A vakamai se vakatabui na iVolatabu ena veisenitiuri sa sivi, ra qai nanuma e levu ni sa sega ni yaga. Levu na ka e sagai me caka ena iVolatabu, ia e duadua tu ga na iVolatabu. Ni vakatauvatani kei na kilaka sa tu nikua, e vakadinadina taki ni yaga sara na iVolatabu.—Raica na kato “iVolatabu kei na Veika Vakasaenisi.”\nIVAKAVUVULI YAGA ME MURI\nKe o dau vaqaqa ke se yaga tiko ga ena gauna qo na ivakavuvuli vakaivolatabu, vakasamataka mada: ‘Na leqa cava eda sotava tu nikua? Na leqa cava e vakavu kauai vakalevu?’ De dua o na vakasamataka na ivalu, benuci ni vuravura, basulawa, se na cakacaka vakailawaki. Dikeva mada e vica na ivakavuvuli vakaivolatabu qai vakasamataka ke na vinaka na ituvaki kei vuravura ni muri na ivakavuvuli qori.\n“Era marau o ira na saga na veisaututaki, nira na vakatokai mera luve ni Kalou.” (Maciu 5:9) “Ke rawa, saga moni veiyaloni kei ira na tamata kece.”—Roma 12:18.\n“Era marau na dauloloma, nira na lomani.” (Maciu 5:7) “Moni dau yalorawarawa, ni dau veivosoti tale ga vakarawarawa ke dua e didivaka e dua na ka vua e dua tale. Moni dau veivosoti me vaka ga na nona vosoti kemuni vakarawarawa o Jiova. *”—Kolosa 3:13.\nNa Kalou e “bulia na matatamata kece mai na dua ga na tamata, mera tawana na yasa i vuravura kece.” (Cakacaka 17:26) “Ni sega ni dau veivakaduiduitaki na Kalou, ia e vakadonui ira era dokai koya ra qai cakava na ka e vinakata mai na veivanua kece.”—Cakacaka 10:34, 35.\nRAI ME BALETA NA VURAVURA\n“E kauta na tagane na Kalou o Jiova qai biuti koya ena were o Iteni, me teivaka me qarava tale ga.” (Vakatekivu 2:15) Na Kalou ena “vakawabokotaki ira . . . na vakarusai vuravura tiko.”—Vakatakila 11:18.\nKOCOKOCO, VEIYACOVI TAWADODONU\n“Ni qarauni kemuni mai na ivakarau ni yalokocokoco kece, ke levu mada ga na ka e tu vua e dua, ena sega ni vakatau na nona bula ena veika e taukena.” (Luke 12:15) “Me vaka ni oni dauveiqaravi ni Kalou, me kua mada ga ni cavuti ena kemuni maliwa na veiyacovi tawadodonu, na ka dukadukali kece se kocokoco.”—Efeso 5:3.\nDAUDINA, CAKACAKA VAKAUKAUA\n“Keitou vinakata me keitou dina ena ka kece.” (Iperiu 13:18) “Me muduka nona butako o koya e butako tiko, me cakacaka ga vakaukaua.”—Efeso 4:28.\n“Vosa vakayalovinaka vei ira na yalolailai, vukei ira na malumalumu, vosoti ira na tamata kece.” (1 Cesalonaika 5:14) “Meda qaravi ira na luveniyali kei ira na yada era rarawa tu.”—Jemesa 1:27.\nE tiko na inaki ni kena volai ena iVolatabu na ivakavuvuli kece qori. Ke da muria, eda na vakila na kena yaga, eda na sega tale ga ni sotava e levu na leqa nikua. Kena ibalebale e yaga tawamudu na ivakavuvuli ena iVolatabu! Ena yaga vakacava vei iko ena gauna qo na ivakavuvuli vakaivolatabu?\nKENA YAGA ENA GAUNA QO\nE kaya o koya e uasivi ena vuku: “Ena kilai na vuku ena ka e cakava.” (Maciu 11:19) Vakacava o vakabauta ni na laurai na vuku ke o bulataka na ka o vulica? O na rairai veinanuyaka, ‘Au na vakila vakacava na yaga ni ka e volai ena iVolatabu? Ena vukei au vakacava ena leqa au dau sotava?’ Dikeva mada e dua na kena ivakaraitaki.\nA dau marautaka voli o Delphine * nona bula. Ia sega ni dede sa sotava veitaravi na leqa. E mate na luvena goneyalewa, kavoro nona bula vakawati, qai sotava na leqa vakailavo. E nanuma lesu: “E veilecayaki sara ga na noqu bula ni mate o luvequ, biuti au o watiqu qai sega na vanua meu tiko kina. Sa sega ni vakainaki noqu bula.”\nE vakadinadinataka o Delphine na vosa qo: “Na balavu ni neimami bula e 70 na yabaki, se 80 ke kaukaua sara e dua. Ia era vakasinaiti ena leqa kei na rarawa, e totolo ga na kena tasiri, keimami qai vuka yani.”—Same 90:10.\nE rai ena iVolatabu o Delphine me vukei koya ena gauna dredre e donuya. E vakasakiti na ka e vakila kina. Eda na raica ena tolu na ulutaga e tarava na sala e vukei ira kina eso nodra muria na ivakavuvuli vakaivolatabu. Era vakabauta ni vaka sara ga na iyaya makawa e cavuti ena itekitekivu ni ulutaga qo na iVolatabu. E duatani sara na iVolatabu ni vakatauvatani kei na ivola makawa tale eso sa sega na kedra yaga. Na cava e duatani duadua kina na iVolatabu? Baleta ni volai kina na rai ni Kalou, sega ni nanuma ni tamata.—1 Cesalonaika 2:13.\nO na rairai vakadinata ni lekaleka wale na bula, qai salavata mai kei na levu na leqa. Ni basika na leqa, o dau qara i vei na veivuke o vinakata, na vakacegu, kei na ivakasala nuitaki?\nRaica mada qo e tolu na sala ena rawa ni veivuke kina na iVolatabu ena nomu bula. Ena dusimaki iko mo\nkua ni cakava na ka o rawa ni sotava kina na leqa.\nwalia na leqa ke mani basika.\nvosota na ituvaki dredre o sega ni drovaka rawa.\nEna vakamacalataki qori ena tolu na ulutaga e tarava.\n^ para. 10 E tukuni ena iVolatabu ni yaca ni Kalou o Jiova.—Same 83:18.\n^ para. 24 Sa veisau eso na yaca ena ulutaga qo, kei na tolu na ulutaga e tarava.\niMeli iMeli Yaga Tawamudu na iVakavuvuli ena iVolatabu


Vakani Ira Vakacakamana na Vica na Udolu | Bula i Jisu\nMACIU 14:13-21 MARIKA 6:30-44 LUKE 9:10-17 JONI 6:1-13\nVAKANI IRA NA Le 5,000 O JISU\nEratou marautaka na 12 na yapositolo nodratou cakacaka vakavunau e Kalili, ratou vakasavuya sara vei Jisu na “ka kece eratou cakava kei na nodratou veivakavulici.” Eratou oca, ia e sega na gauna galala me ratou kana kina nira se tabili tiko ga yani e levu, eso era sa lesu. E tukuna kina o Jisu: “Mai, datou lai vakacegu mada vakalailai ena dua na vanua lala.”—Marika 6:30, 31.\nEratou vodo sara ena dua na waqa, rairai volekati Kapenaumi, me ratou vakatikitiki ina dua na vanua lala, ena tokalau ni Uciwai na Joritani ena taudaku kei Peciseita. Ia e levu na lewenivanua era raica ni ratou sa lako, ra lai kila tale ga e levu nodratou sa biubiu. Era mani muri baravi, ni ratou sobu mai o Jisu era sa wawa tu.\nNi sobu yani o Jisu, e raica sara e dua na ilala levu, dua na ka nona lomani ira, nira vaka na sipi e sega na kena ivakatawa. Mani “vakavulici ira ena levu sara na ka” me baleta na Matanitu ni Kalou. (Marika 6:34) E vakabulai ira tale ga na “tauvimate.” (Luke 9:11) Ni sa yakavi mai, eratou tukuna vua na nona tisaipeli: “E vanua lala qo, sa kala tale ga na matanisiga, ni tukuna mada vei ira na ilala levu qo mera lako ina veikoro mera lai volia na kedra.”—Maciu 14:15.\nE sauma o Jisu: “E sega ni yaga mera lako, dou vakani ira.” (Maciu 14:16) E kila o Jisu na veika ena vakarau cakava, e vakatovolei Filipi ena nona tarogi koya: “Ena lai voli mai vei na madrai mera kania o ira qo?” E tarogi o Filipi ni cavutu mai Peciseita. Ke voli mada ga na madrai, ena sega ni veirauti nira le 5,000 na tagane, qai rairai vakaruataki na iwiliwili qori ke ra wili tale ga kina na yalewa kei na gone! E sauma sara o Filipi: “Ke ra vakalalai mada ga, ena sega ni rauti ira na madrai e voli ena ruanadrau na dinari [dua na dinari e isau ni dua na tamata cakacaka ena dua na siga].”—Joni 6:5-7.\nMe vakaraitaka ni rui dredre na nodra vakani na le levu, e tukuna sara o Adriu: “E tiko qo e dua na gonetagane e tiko vua e lima na madrai kei na rua na ika lalai. Ia ena rauti ira vakacava na ilala vakaitamera qo?”—Joni 6:9.\nE veico vinaka tu na vanua ya ni sa vulaitubutubu, sa voleka tale ga na Lakosivia ni 32 G.V. Sa qai tukuna o Jisu vei ira nona tisaipeli mera dabe vakaiwasewase na lewenivanua mera ya50, mera ya100 tale ga. E taura na lima na ibuli madrai kei na rua na ika qai masu vua na Kalou. E tikitikica na madrai, e wasea na ika qai solia vei ratou na tisaipeli mera vota vei ira na lewenivanua. E kurabuitaki nira kana kece ra qai mamau!\nE tukuna o Jisu vei ira nona tisaipeli: “Dou kumuna mai na tikitikina sa vo me kua ni maumau.” (Joni 6:12) Ni ratou kumuna na kakana e vo, eratou vakasinaita e 12 na basikete!\nCava e vaqara kina o Jisu e dua na vanua lala me ratou lako kina na nona yapositolo?\nEratou lako e vei o Jisu kei na tisaipeli? Cava e yaco e kea?\nNa cava eratou uqeta na tisaipeli me cakava o Jisu? Cava e qai cakava vei ira na lewenivanua?\niMeli iMeli Vakani Ira Vakacakamana na Vica na Udolu o Jisu\njy wase 52 t. 128-129


The Fiji Times Online | Nai Lalakai Online | Iyala ni uwa\nIyala ni uwa VILIAME ODRO | Monday, February 12, 2018\nDUA NA ka me da vakasamataka sara tiko vakavinaka na lewe ni vanua lomani oqo ko Viti, sa i koya ni matanitu e lewa tiko na noda i qoliqoli me yacova sara na i yalayala ni uwa.\nO ya e se tekivu sara mai na matanitu va-Koloni, na vei matanitu ka ra sa liu yani me yacova mai na matanitu ka veiliutaki tiko e na gauna qo, e dua tu ga na lawa.\nOqori na veika e cauraka mai na Minisita ni Qoliqoli o Semi Koroilavesu, ki na Na i Lalakai e na macawa sa oti.\nE kaya o Koroilavesau ni veitalanoa ni lavo ka lavaki vei ira na dauqoli (excess fees) e se tekivu tiko mai e na yabaki sa oti, ka mai cegu toka ni veicalati na veitalanoa.\nTomana ni tauri mai na veitukutuku e na veiyasai Viti e na i tukutuku ka tiko e liu, ka sa lewai me vakamatatataki mada na vakatataro e tiko vei ira na lewe ni vanua.\nKuria ni mai na mua ni yabaki sa oti e rau a veitalanoa kina kei na turaga Paraiminisita, ka sa vakadonuya o koya me sa toso tale ka sa vakadeitaki e dua na i tuvatuva e tiko\nE kaya o Koroilavesau ni ratou sa lomavata na Tabana ni Qoliqoli me vakadeuci sara vakamatailalai na kena veika vakalawa, me vakasirovi tale yani ki na nodratou tabana, ni bera ni ratou qai vola e dua na kena i vola me kau cake ki na Bose Lawa.\n?Na kena kau cake ki na Bose Lawa ke sa na mani vakadonui mai, e sa na qai wili vakalawa na excess fees.\n?Qo e sega sara ga ni duidui mai na veika e dau caka tu e liu, me vaka na ?Goodwill? e ra dau solia na dauqoli ki vei ira na i taukei ni qoliqoli.\n?O ira oqo e tiko vei ira na dodonu me ra i taukei taumada ni qoliqoli (traditional fishing owners) e sega ni nodra na i qoliqoli,? kaya o Koroilavesau.\nTomana ni kena vakadavori oqo na excess fees, e na wasei vakatautauvata kina na i lavo era sauma na dauqoli ki vei ira e tiko vei ira na dodonu me ra taukena na qoliqoli.\nKuria ni gauna e liu e duatani na i lavo e saumi vei iratou na yasayasa vaka-Ra, duatani e saumi vei iratou na baravi kei Tailevu, duatani na i wasewase ni lavo e soli vei ira na qoli mai Cakaudrove, Macuata vata kei Bua. E kaya o Koroilavesau na kena sa nanumi tiko me vakamatanitutaki oqo, e sa na vakatau ga na i lavo era sauma na dauqoli ki na veika era rawata.\nTomana ni mai na i lavo e lavaki e tautauvata ga na kena ka dau vakayacori tu e liu, mai na $1000 ki na $3000, o koya ga e levu sara o ya na $5000, qo era dau kelia tiko na cakau bula me vakau ki valagi.\n?Na tikina o ya e se vakatabui vakawawa tiko e na gauna oqo.\n?Baleta ni ra voroka sara ga na cakau bula, ra tawana e na kato iloilo, ka ra qai vakauta tiko vata kei na ika ki valagi. Mai na kena i davodavo me ra sauma na dauqoli vei ira na i taukei ni qoliqoli, e viavia tautauvata vinaka sara toka ga,?


⛵🏝 ITUKUTUKU TURISMO - Kefalonia.mobi NI 🏝\n📷🏖 NI VEISIKO\n🛌 🏠 OTELA STUDIOS VILLE\n🚗 ✈ 🚢 VEIWASEI\nIotioti ni vakavoui ni 7th ni Feperueri, 2020 ena 01:06 Sa\nMape ni Kefalonia Rede motoka moto waqa Studios (Apartments) ENA KEFALONIA Vidio\nL & #8217; na yanuyanu o Corelli Kavetani, Kefalonia na tuwawa unexplored ni Ionian.\nVagalalataka na wai me vaka na irairai ni wai me vaka e dua na bilo iloilo, kei na waqa lailai sa tu e cake. Oqo sa mai vakuri kina na roka duidui ni Kefalonia lomanivanua kei na kena veivunikau ni olive kei na kena veiulunivanua. Ena vakakoro ni #8217; yanuyanu o dau sotava kina na sipi kei na me ka ra sa dro tiko kina na nodra itaukei ni veilakoyaki ena gaunisala. Sa vaka me tu vakadua na gauna ni se.\nKefalonia e se dua tikoga na yanuyanu quietest kei na veitauni o vakamalumalumutaki. Fiskardo Vualiku ni’ E lewena na yanuyanu ena gauna ni vulaikatakata ka dua na draki duatani & #8217;. Ena kena na loli kei na vale kana kei na vakasama totoka. Ia era tu talega na baulu Sami kei na veimatasawa ni Lassi. Kevaka o sikova Kefalonia mo na biuta vakatikitiki e dua na yakavi se rua me baleta na excursions ki na veivanua digitaki, me vakataka na & #8217; na baravi vakasakiti Myrtos. Na kila vakavuravura nei Drogarati se drano nei Melissani.\nE dua na tiki levu ni Kefalonia a rarawataka sara na 1953 mai na dua na uneune. Ia, ena taravou a vakayacora kina o koya na ibalebale dina ni bula vaka-kirisi, ka sa yali ena vuqa na yanuyanu. Kefalonia Oqo talega e dua vei ira na yatu sunniest ni vuravura. Na kalougata cokovata ni wasawasa kei na veiulunivanua Kalou e vuqa na tamata eke mera Kefalonia. Veivakurabuitaki monasteries tu na veidelana veivatu ena kedra maliwa na veivunikau paini. Ena vualiku kei veivakurabuitaki Cliffs sai koya na ivakarau ni baravi totoka.\nSikova na mape ni veimaliwai ni www.Kefalonia.mobi, ena nomu kiliki ena Markers and mo raica na itaba ni idabedabe, ni veimatasawa, vidio eso, kei na mareqeti ni sarasara ena tikina 3d.\nRaica na itukutuku kece me baleta na Kefalonia ena vanua oqo me baleta talega na Ferries kei na Accommodation e Kefalonia\nResorts Kefalonia vakacagicagi\nResorts ena Kefalonia Wili kina Assos, Uciwai o Bazukata, Chalikeri na tamata, Fiskardo, Katelios, Lassi, Lixouri, Lourdas, Skala, Spartia kei Svoronata.\nStudios (Apartments) ENA KEFALONIA\nMo raica na kena digitaki Na otela, Studios, Villas, Apartments e Kefalonia\ne veidonui E veidonui Kefalonia na rumu Mape ni Kefalonia Rede ni vale Kefalonia na siga ni vakacagicagi veiciqomi Kefalonia Kefalonia Scooter ni rede ni Kefalonia E veidonui Kefalonia Veidonui ni cheap ni Kefalonia Wasawasa ni Cephalonia Yaloyalo ni Kefalonia Studios ni Kefalonia Vidio ni Kefalonia Kefalonia Villa Villas ni Kefalonia Soko Charter vata kei na irairai cheap Fiskardo Fiskardo Na otela Otela Quad ni rede ni Kefalonia Vidio ni Kefalonia Lourdas Lourdata rede ni waqa Redetaka e dua na Scooter me yacovi ira na yanuyanu ni Kefalonia otela Skala Veibaravi ni Kefalonia Yaloyalo ni Studios Kefalonia ni studios tirivu ki na Kefalonia tirivu Itali Kefalonia Trapezaki soko Villa Villa ena tobu Villas ena Kefalonia villas vata kei na tobu yacht\n© 2022 Kefalonia.mobi\t| Vakanukilia ena Outstandingthemes


iKau ni iWasewase 2 | Nodra iVola ni Vuli iVolatabu na Gone\nNa cava e vakarusa kina o Jiova na vuravura ena waluvu? E basika e dua na leqa ena itekitekivu ni bula ni kawatamata—na veimecaki ni ka vinaka kei na ka ca. Eso era vakataki Atama, Ivi kei na luvedrau tagane o Keni nira vakatulewataka mera caka ca. Eso tale, me vakataki Epeli kei Noa era vakatulewataka mera caka vinaka. Dua na ka nodra caka ca e levu, e mani vakarusai ira o Jiova. Eda na vulica ena iwasewase qo ni kauaitaka o Jiova noda vakatulewa. Ena sega tale ga ni vakatara me yaco tiko ga na veika ca.\nDodonu meda veiyaloni, sega ni voravora me vaka na Tevoro kei ira nona ilala\nKe da vakarorogo qai talairawarawa vua na Kalou me vakataki Noa, eda na bula tawamudu, eda na marau\nE raica o Jiova na ka kece eda cakava. E marautaka na ka dodonu, ia e rarawataka na veika ca\nTalaidredre o Atama kei Ivi\nE duatani vakacava e dua na vunikau ena were o Iteni? Na cava e kania kina na vuana o Ivi?\nTini ena Laba na Cudru\nE vakadonuya na Kalou na isoro nei Epeli, sega ni nei Keni. Ni kila qori o Keni, e cudru sara ga qai cakava na ka lialia.\nNira vakawatitaki ira na yalewa ni vuravura na agilosi ca, eso kina na luvedra tagane vaka na tuawa, era dauveivakalolomataki. Levu na ivalavala voravora. Ia e duatani o Noa—e lomana na Kalou, e talairawarawa tale ga.\nE Waluvu ni tau na uca me 40 na siga, 40 na bogi. Ratou tiko ena waqa o Noa kei na nona vuvale me sivia e dua na yabaki. Oti ratou qai sobu.


WILIKA ENA VOSA Afrikaans Albanian Albanian Sign Language American Sign Language Amharic Argentinean Sign Language Australian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bicol Bislama Bolivian Sign Language Brazilian Sign Language British Sign Language Cambodian Catalan Cebuano Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language English Estonian Ewe Filipino Sign Language Finnish Finnish Sign Language Flemish Sign Language French French Sign Language Ga Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Italian Italian Sign Language Jamaican Sign Language Japanese Japanese Sign Language Javanese Kannada Karen (S'gaw) Kazakh Kenyan Sign Language Kikaonde Kikongo Kikuyu Kiluba Kiribati Kongo Korean Korean Sign Language Latvian Lithuanian Luganda Lunda Luo Luvale Madagascar Sign Language Malagasy Malay Malayalam Malaysian Sign Language Marathi Maya Melanesian Sign Language Mexican Sign Language Mozambican Sign Language Myanmar Myanmar Sign Language Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Otetela Panamanian Sign Language Pangasinan Paraguayan Sign Language Peruvian Sign Language Polish Polish Sign Language Portuguese (Brazil) Portuguese (Portugal) Portuguese Sign Language Punjabi Punjabi (Roman) Quebec Sign Language Quechua (Bolivia) Romanian Romanian Sign Language Russian Russian Sign Language Salvadoran Sign Language Sango Serbian (Cyrillic) Serbian (Roman) Setswana Shona Silozi Slovak Slovak Sign Language Slovenian South African Sign Language Spanish Spanish Sign Language Swahili Swahili (Congo) Swati Swedish Swedish Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Tigrinya Tok Pisin Tongan Tshiluba Tsonga Turkmen Tuvaluan Twi Tzotzil Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Vietnamese Sign Language Waray-Waray Xhosa Yoruba Zambian Sign Language Zimbabwe Sign Language Zulu vakaViti\nA sevutaki ena 1950 na ilavelave vakavalagi ni Vakadewa ni Vuravura Vou ni iVolatabu vaKirisi vaKarisito, qai tabaki ena 1961 na iVolatabu taucoko. Tekivu mai na gauna qori sa yaga sara na vakadewa qo vei ira na vica vata na milioni na dauwiliwili ena 180 vakacaca na vosa, ni donu na kena vakadewataki mai na vosa taumada qai matata na wilika.\nE kila na Komiti ni Vakadewa iVolatabu na Vuravura Vou, ni bibi me vakayagataki sara ga na vosa ni gauna qo ni na uqeta na lomadra na dauwiliwili. Qo eso na yavu e taurivaki ena vakadewa qo:\nVakayagataki na vosa ni gauna qo, e kilai rawarawa. Kena ivakaraitaki, e kilai levu ni “lomakatakata” e tautauvata ga kei na “yalokatakata,” sa mani taurivaki na vosa “yalogu” ni vakavotuya donu na vakasama e vinakati. (Aisea 9:7) Na vosa “qaqa sodrosodro” sa veisau me “domoqa.” (2 Timoci 3:4) Na “druma” sa veisau me “lecaika.” (Vosa Vakaibalebale 12:1) Na “daubole” e sosomitaki ena “tukutukuni ira.” (2 Timoci 3:2)\nE wili tale ga ena vosa makawa era veisautaki na “pulumokau.” E taurivaki na vosa kilai levu ena gauna qo na “bulumakau.” (Vakatekivu 12:16) Sa sosomitaki tale ga na yaca “Kolaiaci” me “Koliaci” ni kilai levu, e matau tale ga ni cavuti. (1 Samuela 17:4) Na “kapiteni” sa veisau me “iliuliu ni mataivalu.” (Vakatekivu 21:22) Na “tepeli” me “teveli” (Maciu 15:27), kei na so tale.\nVakamatatataki na vosa vakaivolatabu. E sagai me vakamacalataki na ibalebale ni vica na vosa e tiko ena ilavelave vakavalagi. Kena ivakaraitaki, na vosa vakaIperiu na “Seoli” kei na vosa vaKirisi na “Etesi” e vakayagataki ena iVolatabu me dusia na ibulubulu ni kawatamata. Levu era sega ni kila na vosa ruarua qo. E rua tiko na ibalebale ni vosa na “Etesi” ena itukuni vaKirisi. Era vakaibalebaletaka na dauvola iVolatabu na vosa ruarua qo me “iBulubulu,” qai biu ga ena ivakamacala e ra na vosa “Seoli” kei na “Etesi.”—Same 16:10; Cakacaka 2:27.\nE vaka kina na vosa “ivi,” e vakayagataki ni dusia na tikiniyago. Ia ni vakatakarakarataka e dua tale na ka, me vaka ena Same 7:9, 26:2 kei na Vakatakila 2:23, e biu ena tikinivolatabu qo na kena ibalebale, oya na “veika titobu au dau vakila” se “na vakanananu titobu,” qai biu ena ivakamacala e ra na “ivi.”\nEso tale na vosa me vaka na “uro,” na “lewemu,” kei na “ileu” e vakadewataki tale ga va qori, me vakatau ena lewe ni ivakamacala. (Vakatekivu 45:18; Dauvunau 5:6; Jope 16:15) Eso na vosa qo e vakamacalataki ena “iVakamacala ni Vosa ena iVolatabu.”\nE qarauni vinaka na veisau kece e caka ena tikinivolatabu ni salavata kei na masu, qai dokai vakalevu na itavi e qarava na Komiti taumada ni Vakadewa iVolatabu na Vuravura Vou.\nRawarawa na Wilika. Ena vosa taumada e volai kina na iVolatabu, so na gauna e dau vakaduiduitaki na kena caka oti e dua na ka mai na kena caka tiko, se na kena vakarau caka. Oya na vuna e vakacurumi kina ena so na gauna na vosa “tiko ga” me vakavotui kina na vakasama e vakabibitaki ena kena vosa taumada me vaka na “kerekere tiko ga,” “vaqaqara tiko ga,” kei na “tukituki tiko ga.” (Maciu 7:7, 8) Na iVolatabu makawa e taurivaki tale ga kina eso na ituvatuva ni vosa sa sega ni taurivaki ena vosa ni veisiga ena gauna qo. Kena ivakaraitaki, e cavuti vakalevu kina na “ko,” “ki,” kei na isema ni vosa na “ka.” Na vakadewa qo e muria ga na vosa ni gauna qo ni cavuti vakalevu kina na “o,” “i,” sa sega tale ga ni cavuti vakalevu na “ka” me isema ni vosa ni veivosaki e veisiga.\nNa vakadewa ni iVolatabu qo e vica toka na kena ivakamacala e ra. E va qo na kena wasei:\n“Se” So tale na kena ibiubiu mai na vosa vakaIperiu, vakaArame, se vaKirisi e tautauvata ga na kena ibalebale.—Vakatekivu 1:2, ivakamacala e ra ni “igu kaukaua ni Kalou”; Josua 1:8, “wilika toka e ra.”\n“Se rawa ni” So tale na kena ibiubiu e yavutaki vinaka, ia e duidui na vakasama e vakavotuya.—Vakatekivu 21:6, “dredre vata kei au”; Sakaraia 14:21, “kai Kenani.”\nNa iwasewase e liu, e kena ulutaga “Cava e Kaya na Vosa ni Kalou?” e vakamacalataki vakalekaleka kina na ivakavuvuli vakaivolatabu. Oti ga na lewe ni iVolatabu, sa tiko sara na “Veitaravi ni iVola ena iVolatabu,” na “iDusidusi ni Vosa ena iVolatabu,” kei na “iVakamacala ni Vosa ena iVolatabu.” E yaga na iVakamacala ni Vosa me kila o koya e wilika na vosa kei na vanua e vakayagataki kina. Qo na lewe ni iKuri A: “Yavu ni Vakadewa iVolatabu,” “ iVakamacala ni Vakadewa Qo,” “Mai tu Vakacava Vei Keda na iVolatabu,” “Yaca ni Kalou ena iVolatabu vakaIperiu,” “Yaca ni Kalou ena iVolatabu vaKirisi vaKarisito,” “Ira na Parofita kei na Tui Juta kei Isireli,” kei na “Veika Bibi ena Bula i Jisu e Vuravura.” Na iKuri B e tiko kina na mape, na iyaloyalo, kei na so tale na itukutuku ena yaga vei ira na gonevuli gugumatua ni iVolatabu.\nE tiko ena loma ni iVolatabu na ivakamacala leleka ni wase kece ni ivola kei na kena tikinivolatabu, me kila o koya e wilika na lewe ni ivola taucoko. E tiko ena iyatu e loma ni drauniveva yadua na idusi ni tikinivolatabu veisemati.\niMeli iMeli iVakamacala ni Vakadewa Qo\niVakamacala ni Vakadewa ni Vuravura Vou iTabataba ni 2014\nnwt t. 1722-1725


1 Samuela 14 | iVolatabu ena Internet | Vakadewa ni Vuravura Vou\niMatai ni Samuela 14:1-52\nRavuravu nei Jonacani e Mikimasi (1-14)\nVakadruka na kedra meca na Isireli na Kalou (15-23)\nBubului vakariri o Saula (24-46)\nRa kania na tamata na lewenimanumanu kei na dra (32-34)\niValu e vala kina o Saula, nona vuvale (47-52)\n14 Ena dua na siga e kaya o Jonacani+ na luvei Saula vua na dauveiqaravi e cola tiko na nona iyaragi: “Lako mai me daru lako ina nodra kebanivalu na Filisitia e tiko ena tai kadua.” Ia e sega ni tukuna vei tamana. 2 E tiko o Saula ena ibili kei Kipea+ ena ruku ni vunipomekaraneti e Mikironi, era tomani koya e rauta ni 600 na tagane.+ 3 (E tokara tiko na efoti+ o Eaija na luvei Etupi,+ na tuakai Ikapoti,+ na luvei Finiasi,+ na luvei Ilai+ na bete i Jiova e Sailo.)+ Era sega ni kila na tamata ni sa lako o Jonacani. 4 E tiko ena maliwa ni vanua e via muria o Jonacani me yacova yani na nodra kebanivalu na Filisitia e dua na vatu e vaka na bati ena dua na yasana, e dua tale na vatu e vaka na bati ena yasana adua, na yaca ni dua na vatu o Posesi, na yaca ni kena ikarua o Sene. 5 E duri tu e dua na vatu me vaka na duru ena vualiku me qara i Mikimasi, e dua tale e tiko ena ceva me qara i Kipa.+ 6 E kaya sara o Jonacani vei koya e dau cola na nona iyaragi: “Lako mai me daru lako ina nodra kebanivalu na sega ni cili qo.+ De dua ena tokoni kedaru o Jiova, ni sega ni dredre vei Jiova me veivakabulai nira lewe levu se ra lewe vica ga.”+ 7 E kaya vua o koya e dau cola na nona iyaragi: “Mo cakava ga na ka e guta na lomamu. Mo lako ina vanua o via lako kina, au na muri iko ena vanua ga e guta na lomamu.” 8 E qai kaya o Jonacani: “Daru na lako yani vei ira na tamata oya, me daru vakaraitaki kedaru vei ira. 9 Ke ra kaya vei kedaru, ‘Drau tu vakadua me keimami lako yani vei kemudrau!’ daru na tu ga ena vanua daru duri tu kina, daru kua ni lako cake vei ira. 10 Ia ke ra tukuna, ‘Drau mai valuti keimami!’ daru na lako cake ni na soli ira o Jiova e ligadaru. Qo na nodaru ivakatakilakila.”+ 11 Oti erau vakaraitaki rau ena nodra kebanivalu na Filisitia. Era kaya na kai Filisitia: “Raica! Rau sa lako mai qo na Iperiu rau vuni tiko ena qara.”+ 12 Era kaya sara na tamata ena keba vei Jonacani kei koya e dau cola na nona iyaragi: “Drau lako cake mai vei keimami, drau na kila na nomudrau cala!”+ E kaya sara o Jonacani vei koya e dau cola na nona iyaragi: “Muri au mai, ni na soli ira o Jiova e ligadra na Isireli.”+ 13 E cabe cake o Jonacani e ligana kei na yavana, e muri yani o koya e dau cola na nona iyaragi, era tekivu bale na kai Filisitia e mata i Jonacani qai vakamatei ira mai muri o koya e dau cola na nona iyaragi. 14 Na imatai ni nodrau ravuravu o Jonacani kei koya e dau cola na nona iyaragi erau vakamatea kina e rauta ni 20 na tamata ena loma ni vanua e kena balavu e rauta ni veimama na eka na qele. 15 Era domobula o ira na keba tiko ena vanua kei ira kece na tamata era tiko ena kebanivalu, era domobula tale ga na dauvakacaca.+ E yavavala na qele, e vakavuna na Kalou mera domobula. 16 Era raica na yadra nei Saula mai Kipea+ nei Penijamini nira sa maue na veiyasana kece.+ 17 E kaya o Saula vei ira na tamata era tiko vata kei koya: “Moni wiliwili mada, me laurai o cei e sega ni tiko vata kei keda.” Nira wiliwili, era raica ni rau yali o Jonacani kei koya e dau cola na nona iyaragi. 18 E mani kaya o Saula vei Eaija:+ “Kauta voleka mai na Kato ni Kalou dina!” (Ni tiko na Kato ni Kalou dina vei ira na Isireli ena gauna oya.*) 19 Ni vosa tiko o Saula vua na bete sa qai rogo levu ga na maue ena nodra keba na kai Filisitia. E qai kaya vua na bete o Saula: “Sa rauta na ka o cakava tiko.”* 20 E soqoni yani o Saula kei ira kece na tomani koya tiko mera lako ina ivalu, era raica sara nira veivakamatei ga vakataki ira na kai Filisitia ena nodra iseleiwau, era veilecayaki vakalevu. 21 O ira tale ga na Iperiu era to tu e liu vei ira na kai Filisitia, era lako cake vata kei ira ina keba, era sa lako vei ira na Isireli mera tokoni Saula kei Jonacani. 22 Era rogoca kece na Isireli era vuni+ toka ena veiulunivanua e Ifireimi nira sa dro na kai Filisitia, era cicimuri ira tale ga ena ivalu. 23 E mani vakabulai Isireli ena siga oya+ o Jiova, e dewa sara yani na ivalu i Peciaveni.+ 24 Era lomaleqa vakalevu na Isireli ena siga oya, ni tukuna o Saula mera bubuluitaka na tamata: “Ena cudruvi o koya e kania e dua na ka* ni bera na yakavi meu totogitaki ira mada na kequ meca!” E sega gona ni dua vei ira na tamata e kania e dua na kakana.+ 25 Era gole kece i veikau na tamata,* e toka ena qele na denioni. 26 Nira lako e loma ni veikau na tamata, era raica ni sa tiri tu na denioni, e sega ga ni dua e biuta na ligana i gusuna nira rerevaka na ka era bubuluitaka. 27 Ia e sega ni rogoca o Jonacani ni tukuna o tamana mera bubului+ na tamata, mani dodoka na mua ni nona ititoko e tiko e ligana me tonia ena denioni. Ni lokia na ligana me biuta e gusuna, e serau na matana. 28 E kaya sara e dua vei ira: “E tukuna o tamamu mera bubului na tamata, e kaya, ‘Ena cudruvi o koya e kania e dua na kakana nikua!’+ Oya na vuna era malumalumu kina na tamata.” 29 Ia e kaya o Jonacani: “E kauta mai o tamaqu na leqa levu ena vanua. Raica mada ni serau na mataqu niu tovolea vakalailai na denioni qo. 30 Sa na wacava na kena vinaka ke ra kania wale+ nikua na tamata na nodra itokinivalu na meca era raica! Ke levu sara na kai Filisitia era vakamatei.” 31 Ena siga oya era mokuti ira tiko ga na kai Filisitia mai Mikimasi me yaco i Eijaloni,+ era malumalumu vakalevu na tamata. 32 Era cici yani vakatotolo na tamata mera taura na itokinivalu, era kauta na sipi, na bulumakau, kei na luvenibulumakau mera vakamatea ena qele, era qai kania vata na kena dra.+ 33 Era kaya vei Saula: “Raica! Era sa valavala ca vei Jiova na tamata nira kania vata na lewe ni manumanu kei na dra.”+ E kaya sara o koya: “Oni sa sega ni yalodina. Moni vaqiqica mai vakatotolo vei au e dua na vatu levu.” 34 Oti e kaya o Saula: “Moni lako yani vei ira na lewenivanua moni kaya vei ira, ‘Moni dui kauta mai na nomuni bulumakau kei na nomuni sipi moni mai vakamatea eke moni kania. Moni kua ni valavala ca vei Jiova ni oni kania na lewe ni manumanu kei na kena dra.’”+ Era dui kauta yani na tamata na nodra bulumakau ena bogi oya mera vakamatea e kea. 35 E qai tara o Saula e dua na icabocabonisoro vei Jiova.+ Qo na imatai ni icabocabonisoro e tara vei Jiova. 36 Oti e kaya o Saula: “Meda muri ira sobu na kai Filisitia ena bogi meda kovei ira me yacova na kida ni mataka. Meda kua ni vakabula e dua vei ira.” Era kaya: “Moni cakava na ka ga e vinaka e matamuni.” E qai kaya na bete: “Meda torova eke na Kalou dina.”+ 37 E taroga na Kalou o Saula: “Meu muri ira sobu na kai Filisitia?+ Oni na soli ira e ligadra na Isireli?” E sega ni vosa vua ena siga oya na Kalou. 38 E kaya sara o Saula: “Moni lako kece mai na nodra turaga na tamata, moni vaqaqa na ivalavala ca cava e vakayacori nikua. 39 Me vaka ni bula dina tiko o Jiova, o koya e vakabulai Isireli, ke vakavuna mada ga o Jonacani na luvequ ena vakamatei ga.” Ia e sega ni dua e tukuna vua e dua na ka. 40 E qai kaya vei ira kece na Isireli: “Oni na tiko ena dua na yasana, o yau kei Jonacani na luvequ keirau na tiko ena dua tale na yasana.” Era kaya vei Saula na tamata: “Moni cakava ga na ka e vinaka e matamuni.” 41 E qai kaya vei Jiova o Saula: “Kemuni na Kalou ni Isireli, moni sauma mai ena Camimi!”+ E dusi Jonacani sara kei Saula, era bula na tamata. 42 Ia e kaya o Saula: “Moni vakawirimadigi+ mada vei au kei Jonacani na luvequ.” E qai dusi Jonacani. 43 E mani kaya o Saula vei Jonacani: “Tukuna mai, na cava o cakava?” E kaya vua o Jonacani: “Au tovolea ga vakalailai na denioni ena mua ni noqu ititoko e tiko e ligaqu.+ O yau qo! Au sa vakarau tu meu mate!” 44 E kaya o Saula: “Me vakayacora mada ga na Kalou me kuria tale ga, ke o sega ni mate Jonacani.”+ 45 Ia era kaya vei Saula na tamata: “Vakacava, me mate o Jonacani o koya e kauta mai na qaqa* levu+ qo e Isireli? Me kua sara! Me vaka ni bula dina tiko o Jiova, ena sega sara ni dua na drauniuluna me lutu ina qele, ni Kalou ga e tokoni koya ena ka e cakava ena siga qo.”+ Era mani vakabulai Jonacani na lewenivanua, e sega ni mate. 46 E sega gona ni muri ira na kai Filisitia o Saula, era lako ga na kai Filisitia ina nodra dui vanua. 47 E vakataudeitaka o Saula na nona veiliutaki vakatui e Isireli, e valuti ira kece na kena meca ena veiyasana, e valuti ira na kai Moapi,+ o ira na Amoni,+ o ira na kai Itomi,+ o ira na tui Sopa,+ kei ira na kai Filisitia.+ Na vanua kece e lakova o koya e vakadruka. 48 E yaloqaqa ni vala me mokuti ira na Amalekaiti+ qai vakabulai ira na Isireli mai ligadra na dauvakacaca. 49 O ratou na tagane na luvei Saula o Jonacani, o Isivi, kei Malikisua.+ E rua na luvena yalewa, o koya e qase na yacana o Merapi,+ o koya e gone na yacana o Maikali.+ 50 Na yaca i wati Saula o Einoami, na luvei Eimasi. Na yaca ni nona turaganivalu o Apineri,+ na luvei Neri, na tata levu nei Saula. 51 Na tamai Saula o Kisi,+ ia o Neri+ na tamai Apineri na luvei Epieli. 52 E kaukaua sara na nodra valuti na kai Filisitia ena gauna kece i Saula.+ Ni raica o Saula e dua na tamata kaukaua se yaloqaqa, ena kauti koya me lewe ni nona mataivalu.+\n^ Ipe., “siga oya.”\n^ Ipe., “Vakasuka na ligamu.”\n^ Ipe., “vanua.”


“Au sa Vakayacora ga na ka au Rawa ni Cakava”—Volai na iVola e Uqeta na Vakabauta\nWILIKA ENA VOSA Afrikaans Albanian American Sign Language Amharic Arabic Argentinean Sign Language Armenian Azerbaijani Bashkir Basque Bicol Bislama Boulou Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chol Cibemba Croatian Czech Dangme Danish Dutch Efik English Estonian Ewe Faroese Finnish Fon French French Sign Language Ga Galician Georgian German Greek Gun Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Isoko Italian Italian Sign Language Japanese Javanese Kabuverdianu Kamba Kannada Kikuyu Kiluba Kinyarwanda Kirghiz Kirundi Kongo Korean Latvian Lingala Lithuanian Luganda Luo Macedonian Malagasy Malay Malayalam Maltese Mam Maya Mexican Sign Language Mingrelian Mongolian Moore Myanmar Ndebele (Zimbabwe) Nepali Niuean Norwegian Nyungwe Nzema Okpe Oromo Ossetian Pangasinan Papiamento (Curaçao) Persian Pidgin (West Africa) Polish Polish Sign Language Portuguese (Brazil) Portuguese (Portugal) Punjabi Quechua (Ancash) Rarotongan Romanian Russian Samoan Sango Sepedi Serbian (Cyrillic) Serbian (Roman) Setswana Shona Sidama Silozi Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Telugu Tetun Dili Thai Tigrinya Tsonga Turkish Twi Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Xhosa Yoruba Zulu vakaViti\n“Au sa Vakayacora ga na ka au Rawa ni Cakava”\nE vakaitikotiko mai Jamani o Irma, sa voleka ni yabaki 90. Sa sega ni rawa ni vunau e veivale me vaka eliu, ni laucoqa oti vakarua qai sele tale ga vakalevu. Ia se wasea tiko ga nona vakabauta ni volaivola vei ira na wekana, se itokani. E taleitaki vakalevu na nona ivola ni dau veivakayaloqaqataki, se uqeti ira e takali na wekadra. Era dau qiriti koya ena so na gauna nira via kila se gauna cava ena volavola tale yani kina. E levu era volavola lesu vua mera vakavinavinakataki koya, era kerea tale ga ke rawa ni volavola tiko ga yani. E kaya o Irma, “E vakamarautaki au dina qori, qai vukei meu toso tiko ga vakayalo.”\nE dauvolavola tale ga o Irma vei ira na vakaitikotiko ena nodra vale na malumalumu. E kaya: “Qiriti au mai e dua na buinigone, e kaya ni uqeti koya sara ga na noqu ivola ni se qai takali ga o watina. E dau maroroya toka ena loma ni nona iVolatabu, qai dau vakawilika ena yakavi. Dua tale na marama se qai mate tale ga na watina, e kaya ni uqeti koya vakalevu na noqu ivola ni vakatauvatani ina nona ivunau na italatala. E levu tale tu na nona taro, qai vinakata me sikovi au mai.”\nA toki e dua na nona itokani o Irma e sega ni iVakadinadina i Jiova, qai kerei Irma me dau volavola yani vua. E kaya: “E maroroya kece tu na noqu ivola na marama qori. Gauna e mate kina, e qiriti au mai na luvena yalewa. E kaya ni sa wilika taucoko na noqu ivola, qai kerea ke rawa niu volavola tale ga yani vua, me vaka ga noqu cakava vei tinana.”\nE marautaka vakalevu o Irma nona cakacaka vakaitalatala. E kaya: “Au dau masuti Jiova me solia tiko ga vei au na kaukaua meu qaravi koya kina. Au sega ni rawa ni lako e veivale, ia au sa vakayacora ga na ka au rawa ni cakava.”\nEra sikova na iVakadinadina i Jiova na nodra vale na malumalumu e Ositerelia.\niMeli iMeli “Au sa Vakayacora ga na ka au Rawa ni Cakava”


Na Ibe na Varinisara E Waisa, Kubulau, Bua\nEratou tosoya tikoga na nodratou veiqaravi ena noda vanua na Tabana ni Vosa kei na iTovo Vakaviti, ena Tabacaka- caka iTaukei. E dua na tiki ni nodratou veiqaravi, sai koya\n30 Jan 2019 15:11\nNa tali ibe.\nEratou tosoya tikoga na nodratou veiqaravi ena noda vanua na Tabana ni Vosa kei na iTovo Vakaviti, ena Tabacaka- caka iTaukei.\nE dua na tiki ni nodratou veiqaravi, sai koya na kena vakabulabu- lataki na noda itovo na iTaukei ka me kakua ni yali yani vakadua.\nNa inaki bibi ni veivakabulabulataki, sai koya me maroroya na vuku iTaukei se vuku vanua, e taukena na vanua, me vakawaci se vakadewataki tikoga, me yacovi ira na luveda ni mataka.\nE dau qaravi na veivakabulabula- taki ena veivanua era taukena na Vuku iTaukei se Vuku Vanua (Intangible Cultural Heritage-ICH), era kena dau ena cakacaka ni liga, na isaqasaqa ni kakana, na meke, vucu, qoli kei na so tale na itovo vakavanua e kilai tani kina na vanua, koya e sa voleka ni yali se kawaboko.\nEna noda vanua sa tu na veika era kilai tani kina, ia e kani rarawa ni levu era sa sega ni kila na kena icakacaka.\nEratou a qarava e dua na Vuli ni Veivakabulabulataki na tabana oqo ena Tiseba sa oti mai nai ka 3 ki nai ka 6 ni siga ena koro o Waisa mai na tikina o Kubulau ena yasana vakaturaga o Bua.\nNa koro oqo o Waisa e kilai e Bua ena nodra dau talia e dua na mataqali ibe kara vakatoka me yacana na Varinisara.\nE tukuni ena kena itukutuku ni dua tani na ibe oqo, baleta ni matailalai vinaka na matani talitali. Era kaya na marama mai Waisa,\nni yaca ni ibe, e dua na mataqali ika lailai ni waitui, via mataqali vata tu na daniva, mera qeleqeleni ena nodra veibaravi.\nE yacani ika lalai oqo ena so na vanua, na vaca, vaya, ia e yacana e Waisa, na sara.\nEna itukutuku eratou vakarau- taka, eratou tukuna ni sega ni dua na ivakarau ni kena dau toci na ilawa, era dau vakasamataka se raitayaloyalotaka ga na varinisara na marama ni Waisa, ya me matailalai. Era vakaraitaka talega, me tekivu mai vei ira na tinadra kei na budra e liu, na ibe taucoko sara e tali e Waisa, e tali ga na Vacinisara, ya na icoco, vakabati, me yaco sara ena ibe duadua se itaratara.\nNa vuli macawa dua e veivakavulici kina o Reapi Buiogo, e marama ga ni Waisa, ka vakawati ki Natuvu, Wailevu.\nEra lewe 19 taucoko na marama era vuli ena veivakabulabulataki qo mai Waisa, era okati kina na marama ga ena koro kei ira era vakawatitaki yani e Nasuva.\nE qaravi vata talega na Veivakararamataki ni Tabana, ena vei- yakavi, na suitu ga ni itukutuku era vakararamataki kina, ya me tali na nodra bula ni veiwekani, bula vakavanua, bula vakalotu, me vaka na Vacinisara.\nE matailalai, ka coko se dei vakavinaka na matani talitali, ka me vaka talega kina na nodra bula ni qarava na nodra itavi ena vanua, lotu kei na matanitu.\nE vakadeitaki vei ira mera okata na Varinisara, me idusidusi ena nodra bula, na gauna ena luluqa kina se malumalumu mai na nodra qarava na vanua.\n“Mera na dau rai lesu ga kina Varisara, matailailai, coko, dei, mau vakavinaka na kena itali, sa ikoya na iyaloyalo levu me na dau dusimaka tiko na Vanua o Nasuva,” e tukuna na nodratou ituku- tuku vakarautaki.\nBuaFIJI NEWSKubulauNa Ibe na Varinisara E Waisa


NA LAKO YANI 21 FOV - Ia oqo na vunau mo tauca vei ira: - Bible Search\nNA LAKO YANI 20 NA LAKO YANI 22\nNA LAKO YANI 21\nSa cavuta tiko na vunau eso ko Jiova, e na vukudra na tamata kei na nodra turaga, 1-11, kei na laba, 12-15, kei na butakoca na tamata, 16, kei na rukaka na qase, 17, kei na veivala, 18-27, kei na ka eso me saumi, 28-36.\n1Ia oqo na vunau mo tauca vei ira: 2Kevaka ko sa volia e dua na Iperiu me nomu bobula, me qaravi iko ko koya ka yabaki ono ga: ia e na kenai kavitu sa na sereki wale yani. 3Kevaka sa lako mai vakai koya ga, ena lako ga vakai koya yani: kevaka ka vakawati, ena lako vata kaya na watina. 4Kevaka sa solia vua e dua na watina ko koya na nona turaga, a sa vakasucuma ko koya na luvena tagane se na luvena yalewa; sa na nei koya na nona turaga na watina kei na luvena, ia ena lako yani ko koya vakai koya ga. 5Ia kevaka sa kaya vakadodonu na tamata, Au sa lomana na noqu turaga, kei na watiqu, kei na luvequ; au sa sega ni via sereki: 6me qai kauti koya na nona turaga vei ira na turaga ni lewa; ka kauta talega ki na katuba, se na duru ni sogo; ena qai cula-basika na daligana ko koya na nona turaga e na dua nai cula; ena qai qaravi koya ko koya ka tawa mudu.\n7Ia kevaka sa volitaka na luvena yalewa e dua na tamata me vada, ena sega ni lako yani ko koya me vakataki ira na tagane bobula. 8Kevaka sa sega ni vinakati koya na nona turaga, ni sa kaya oti me watina, me qai laivi koya ko koya me voli tale: sa tabu vua me volitaka ki na kai tani, ni sa vakaisini koya ko koya. 9Ia kevaka sa musuka vua na luvena, me na qai cakacaka vua me vaka sa luvena yalewa. 10Kevaka sa vakawati kei na dua tale; ena sega ni vakalailaitaki kina na kena kakana, na nonai sulu, kei na nonai valavala vakaveiwatini 11Ia kevaka sa sega ni via cakava vua na ka tolutolu oqo, me na qai lako wale yani ko koya, sa na sega ni voli e nai lavo.\n12O koya sa yavita mate e dua na tamata, ena vakamatei vakaidina ko koya: 13Ia kevaka sa sega ni nakita na tamata, ia sa solia ki na ligana na Kalou; au na lesia vei iko na koro me dro kina ko koya. 14Ia kevaka e dua na tamata sa nakita me vakamatea na kai nona, ni sa lawakitaka; ko na qai kauta tani mai na noqu i cabocabo-ni-soro, me mate. 15Kei koya talega sa yavita na tamana, se tinana, ena vakamatei vakaidina.\n16Kei koya sa butakoca e dua na tamata, ka volitaki koya, se sa kune ga vua, ena vakamatei vakaidina.\n17Kei koya sa rukaka na tamana, se tinana, ena vakamatei vakaidina.\n18Ia kevaka erau veivala e lewe rua na tamata, ka dua sa yavita nai karua e na vatu, se na ligana, a sa sega ni mate ko koya, sa davo ga e nonai mocemoce: 19kevaka sa duri tale, ka vakaititoko voli e tautuba, me qai kakua ni cudruvi ko koya ka yavita: ia ena sauma ga vua na siga sa davo kina, ka sauma talega na ka me bula vinaka tale kina.\n20Ia kevaka sa yavita na nona tamata, se nona vada, e dua na tamata, e na kau, a sa ciba ni sa yaviti tiko; ena cudruvi vakaidina: 21Ia kevaka sa bula bogi dua se bogi rua, ena sega ni cudruvi; ni sa nonai lavo ko koya.\n22Ia kevaka erau veivala e lewe rua na tamata, ka ca kina e dua na yalewa sa bukete, a sa lutudole kina, a sa sega tale na kena ca; ena totogi vakaidina ko koya, me vaka na ka sa lewa vua ko koya na wati ni yalewa; ka ni ra vakadonuya na mataveilewai. 23Ia kevaka sa ca kina emuri, ko na qai sauma na mate e na mate, 24na mata mei sau ni mata, na bati mei sau ni bati, na liga mei sau ni liga, na yava mei sau ni yava, 25na tavu mei sau ni tavu, na mavoa mei sau ni mavoa, na kuita mei sau ni kuita.\n26Ia kevaka sa yavita na mata ni nona tamata, se na mata ni nona vada, e dua na tamata, a sa boko kina; me qai sereki koya me lako yani, e na vuku ni matana. 27Ia kevaka sa tila yani na batina na nona tamata, se na batina na nona vada; me qai sereki koya me lako yani, e na vuku ni batina.\n28Kevaka sa leuta e dua na tagane se dua na yalewa na pulumokau, a sa mate kina; ena lauviri mate vakaidina na pulumokau, ka na sega ni kani na lewena; ia ena sega ni cudruvi na kenai taukei. 29Ia kevaka sa dauveileu eliu na pulumokau ko ya, a sa tukuni oti vua na kenai taukei, a sa sega ni viribaita ko koya, a sa vakamatea kina e dua na tagane se dua na yalewa, ena lauviri mate na pulumokau, ena vakamatei talega na kenai taukei. 30Kevaka sa lewai vua me totogi lavo me kenai sau, me qai solia ko koya na ka sa lesi vua me kenai voli ni nona bula. 31Se leuta na gonetagane, se leuta na goneyalewa, ena caka vua me vaka na lewa oqo. 32Kevaka sa leuta na tamata se na vada na pulumokau; ena solia ko koya vua na nona turaga e tolusagavulu na sikeli siliva, me qai lauviri mate na pulumokau.\n33Ia kevaka sa sega ni ubia nai keli-wai e dua na tamata, se dua na tamata sa kelia nai keli-wai, ka sega ni ubia, a sa sikalutu kina e dua na pulumokau, se dua na asa; 34ena sauma ga nai taukei ni keli-wai, ena solia nai lavo ki na kenai taukei; ena qai nona na manumanu sa mate.\n35Ia kevaka sa vakacacana na nona pulumokau e dua na tamata na pulumokau ni tani, a sa mate kina; erau na qai volitaka na pulumokau sa bula, ka wasea rua na kenai voli me nodrau; me rau wasea rua talega na manumanu sa mate. 36Ia kevaka sa kilai ni sa dauveileu eliu na pulumokau, a sa sega ni viribaita na kenai taukei; ena sauma vakaidina na pulumokau ena pulumokau; ia ena nona ga na manumanu sa mate.


Na cava na tamata Lotu Vakarisito?\nNa kenai vakamacala e nai vola e vakadewataka na vosa e kaya kina ni tamata Lotu Vakarisito e tautauvata kei na tamata e vakatusa ni vakabauta ni o Jisu e Karisito se e na noda bula vakabauta vaka lotu e vakabibitaki kina e na i vakavuvuli nei Jisu. Dina ga ni oqo e i tekitekivu vinaka ka vakatakila e so nai vakavakadewa tale e so, ia e sega soti sara ni matata mai na veika e vakamacala taka tiko nai Vola Tabu me baleta na tamata lotu vakarisito. Na vosa oqo na Tamata Lotu Vakarisito e vakayagataki vaka tolu e na i Vola Tabu vou (Cakacaka 11:26; 26:28; Matai ni Pita 4:16). O ira na dau muri Jisu e ra a kacivi Tamata Lotu mai Enitioki (Cakacaka 11:26) baleta na nodrai i tovo, na veika e ra vakayacori, na nodrai vosavosa e vaka taka sara ga na Kalou Na vosa oqo na Tamata Lotu Vakarisito e kenai balebale dina ga o ira e ra tiko e na loma ni soqosoqo nona na Karisito se o ira e na dau muria na Karisito.\nEdina ni sa sivi yani oqo na gauna na vosa oqo na Karisito e sa vaka e sa mai yali na kena dina ka vaka me sa vakayagataki tu ga me vei ira na dau tukuni ni ra Lotu Dina se o ira e tiko sara e cake na nodra I vakatagedegede ni bula ka ra sega mada ga ni dau muri Jisu Karisito. E vuqa vaka vuqa na tamatama e ra sega ni vakabauta.\nTita 3:5 Kolu se kaya tikoga ni ra lotu vakarisito baleta ga ni ra lako tiko ki lotu se e ra vakaitikotiko e na dua na matanitu e vakatokai me Lotu Vakarisito. Na lako ki Lotu, vukei ira na dravudravua, se ke ko tamata vinaka e sega ni ko na rawa ni kaya kina ni ko Lotu Vakarisito(Joni 3:3; Joni 3:7; 1 Pita 1:23). Na lako ki Lotu e sega kina ni na rawa ni ko na vakatokai mo Lotu Vakarisito dina. Epheo 2:8 Na nomu lako vakawasoma ki valenilotu, ka soli ka ki na cakacaka ni lotu e sega kina ni rawa ni ko na kaya ni ko Tamata Lotu Vakarisito.\nE vakatavulici keda na i Vola Tabu ni cakacaka vinaka e da vakayacora e sega kina ni da ciqomi mai vua na Kalou. E na matai ni Joni 1:12, “Kevaka eda sa kaya sa sega ni tu vei keda na ca, eda sa vakaisini keda, a sa sega ni tu vei keda na dina”. Na i valavala kecega e vakaraitaki ni talaidredre vua na Kalou (Joni 2:4, 10). E kena i balebale ni da gadreva kecega na veivosoti. Kevaka sa sega ni bokoci na noda i valavala ca, e na tiko ga vei keda na cudru ni Kalou ka tawa mudu.


E dau taleitaka na Kalou kevaka e dikevi koya na tamata mai nai valavala ca ni bula e vesuki tu kina ka me qai veivutunitaka. Na levu ga ni noda dikevi keda ena veisiga, na kena vinaka ki na noda bula vakayalo. Na levu ga ni noda vakasamataka nai sau ni valavala ca, na cecere ni noda na gadreva me da biuta laivi kece kina na vei tovo vakayago. E da na vakila talega na reki kei na vakacegu dina o koya sa mai vua na Kalou. E cakacaka ni Yalo Tabu sai koya me vakauqeta na yalo ni tamata I valavla ca me kila na loma ni Kalou. E kea e sa na qai dikevi koya na tamata mai na lolovira ni bula e tu kina vata kei na veilewai levu ni Kalou sa waraki koya tu mai.\nNa vu ni noqu leqa sai koya niu a raici au tikoga, kau a sega ni raica na Kalou. E dodonu meu a vakarorogo ka vakadeitaka na vosa ni Kalou ki na noqu bula. Baleta na vosa ni Kalou e matata vinaka tu ni kaya, "kevaka eda sa vakatusa na nadai valavala ca, sa yalodina ka yalododonu ko koya me bokoca na nodai valavala ca .". Na vu ni noqu leqa baleta niu a via raica saraga e dua nai vakadinadiana ni kena sa bokoci na noqui valavala ca ka sega niu a ciqoma ena dela ni vakabauta. Sa ka bibi ki vei keda me da vakabauta na vosa bula ni Kalou baleta sai koya duadua ga na vosa oqo ena vakadeitaka ki vei keda na vakacegu ena gauna eda tugana kina ki lomada.\nSa qai rawa ni kaya na Kalou ki nai taba tamata i valavala ca oqo, "mo dou veivinakati kei na Kalou" (2 Korinica 5:20). E sega walega ni loloma ni Kalou, ia na nona lewa dodonu sara talega. Sa kilikili gona kina vei keda kece sara na tamata i valavala ca meda vakabauti Jisu Karisito me rawa ni da veivinakati tale kina kei na Kalou.\nNa tucake tale mai na mate sai vakadinadina ni nona yalododonu na Kalou\nNa turaga ko Jisu e colata na nodai valavala ca ena yagona ena kauvelatai me yaco vei ira era na ciqomi koya me nodrai vakabula vakatalega kina vei ira era na qai muri mai. (1 Pita 2:24). Sa mai okati vua me i valavala ca me rawa ni lewai kina ena vukuda (2Korinica 5:21); (Roma 8:3). "Ni sa sau ni valavala ca na mate" (Roma 6:23) kei na "tawasei ni tamata mai vua na Kalou" (Vakatakila 20:14-15). Sa vosota oti na veika kece oqo ena kauvelatai na Turaga ko Jisu ka yaco sara me mate. Sa qai cavuta e muri na vosa "Sa oti" ni sa rawata na qaqa.\nE a rawa beka ni tikoga e loma ni bulubulu na Turaga ena gauna sa vakayacora oti kina na cakacaka ni veisorosorovi? Na nona yalododonu na Kalou o koya ka mai colata kina na luvena nai totogi ka sa lewa vakatalega kina me sereki mai na mate ka me tucake tale. Oya baleta ni sa qaravi oti nai tavi ni veisorosorovi. Na cudru ni Kalou sa vakayacori ena vuku I Jisu ena dela ni nona yalododonu kei na nona yalosavasava. (Sa qisi Karisito ko koya ka vakaturi koya cake tale mai na mate" (Efeso 1:20). Sa mai vakadinadinataki e vuravura taucoko vakakina vei keda kece sara na tamata eda bula tiko ena gauna edaidai na dina levu oqo ka sa dredre kina me dua e vakacala. (Joni 16:8;10).\nKevaka me a sega ni tucake tale mai na mate na Karisito, ke a vakatakilakila oya ni sa bera ni oti na cakacaka ni veisorovi. Kevaka talega sa sega ni dua na nodai nuinui na tamata. (1Korinica 15:17-18). E da rawa ni raica eke ni tucake tale mai na mate e usutu ni tukutuku vinaka. Vei ira era via vakacala na dina levu oqo sai ira oqo era na vakatawayagataka nai tukutuku vinaka i Jisu Karisito. E kaya na Roma 4:25 "o koya sa soli yani ena vuku ni nodai valacala ca, a sa vakaturi cake tale me da vakadonui kina".\nBible Distributors, Fountain House, Conduit Mews,\nLondon, SE18 7AP UK, © 2003 - used by permission


The Fiji Times » Tiko na veisosomitaki\nTiko na veisosomitaki\n29 September, 2014, 9:03 am\nUpdate: 9:03AM E vakaraitaka na manidia ni timi ni Nadroga o Iliavi Kato ni na sega ni luluqa na vakavakarau ni nodratou cauravou ena sota vata kei Tailevu ena Vakarauwai oqo e nona sa mai gole ki Ositerelia o Epeli Natuikata me laki tomana kina na nona qito rakavi.\nNa cauravou ni koro o Tau oqo ea biuta noda matasawa ena macawa sa oti me laki qilto ena dua na kalavo ni rakavi mai Serene.\nTukuna o Kato ni sa tu na kena i sosomi ka ra sa tu vakarau tu mera taqomaka na bilo cecere ni rakavi e noda vanua na HFC Bank Farebrother.\nE dua na i naki levu ni kena cicivaki tiko na unioni ni rakavi oya mera sega wale ga ni qito tiko e noda vanua, i mera sagai me dua nodra konitaraki ni qito ki vavalagi ka mera laki rawata yani kina na nodra dui bula yadudua.\nAu vakavinavinaka ni rawa ni sa gole oqo o Epeli, dina ga ni a dua toka na cauravou nuitaki ni timi ni Nadroga ena tabana ni lade polo ia sa tu na kena i sosomi, tukuna o Kato.\nKuria ka kaya ni na biuta tale tiko ga na noda vanua o Manoa Tamaya ena mua ni vula oqo me laki qito ena dua na kalavo mai Varanise.\nSa tiko na kedrau i sosomi ena tabana ni lade polo ena sota vata kei Tailevu ka keimami sega ni loma taqaya vakadua.\nEra sa vakarautaki na cauravou mera na solia vei Tailevu e dua na qito vinaka.\nO Tailevu e timi qaqa ka timi ni vanua, ena kena kaliraki mai vei iratou na Farebrother ena yabaki sa oti mai Suva, ea sega ni qito rawarawa vei Nadroga ka keimami sa nanamaki mena dua na qito vinaka ena Vakarauwai oqo, tukuna o Kato.\nEsa veisureti tu vei kemuni kece na dauni veitokoni ena timi ruarua moni gole mai vakalewe levu ena rara e Lawaqa ena siga Vakarauwai oqo.\nChildren deserve case: Dr Koroivueta


The Fiji Times Online | Nai Lalakai Online | Na veimataqali damu\nNa veimataqali damu VILIAME ODRO | Monday, August 7, 2017\nESA koto oqo e ra nai tukutuku kei na i vakasala ni veimataqali ika kei na sasalu ni noda qoliqoli ka veivuke vei kemuni na dauqoli mo na vulica kina na veika bibi e dodonu mo ni cakava ena gauna ni qoli kei na kena lawa ka vakarautaka na SPC (www.spc.int) ni rau sa veitaratara vata kei na LMMA Network (www.lmmanetwork.org), ni wiliwili sara yani.\nNa veimataqali damu kei na vanua era vakawa kina\nNa vuvale ika na damu e sivia e 100 na kena veimataqali ka ra kilai me damu ni vanua katakata se sega sara ni katakata.\nE levu na veimataqali damu ka dau dikevi e na i qoliqoli ni veiyanuyanu ena Pasifika era wili tiko me mataqali damu roka damudamu ka 60 na kena veimataqali.\nE dua vei ira na mataqali damu ka rabailevu na nodra veitosoyaki e na Pasifika sai koya na damu karakarawa ka 30 na senitimita na kena balavu.\nNa mataqali damu oqo e kunei vakalevu e na veiyanuyanu ena Pasifika ka tekivu vakawa mai Hawaii ena 1950.\nNa veivanua era susu kina kei na nodra i kanakana\nDina ga ni levu vei ira na damu era bula tiko e na veicakau lase, eso na kena mataqali era laurai e na veigusu ni uciwai ka sa veiwaki kina na waitui kei na wai dranu.\nEso na luve ni damu lalai era tiko ena co ni waitui ka nukunuku vakalevu, ia o ira na damu lelevu era tiko ena veicakau lase. E levu na veimataqali damu era qeleqeleni vakalevu wavokita na veicakau lase e na siga.\nO ira na damu era dau kana ika, qari, ura kei na baca ni waitui. Era laukana talega mai vei ira na ika lelevu cake.\nE na so na vanua, eso na kena mataqali me vaka na damu tavutono damudamu era vakavuna na gaga (me laurai ena veitukutuku ka idusidusi sa vakarautaki oti tu).\nNa noda vakasucu kei na i vakarau ni nodra bula\nO ira na damu eso era damu tagane ka so era damu yalewa.\nO ira na mataqali lalai, e 4 ga na yabaki na balavu ni nodra bula kei na damu lelevu e sivia na 15 na yabaki.\nE levu na damu ka da kila levu era tubu me 25 ki na 35 na senitimita me ra yacova kina na gauna ni nodra vakasucu, oqo e rauta ni 45 na pasede ni vakarau ni yago ni damu lelevu.\nO ira na damu era dau vakasucu ena loma ni yabaki taucoko e na vanua e katakata cake kina na wai ia e donuya tiko na vula i katakata ia na wai e via batabata toka.\nE levu na damu era toso yani vakayawa ki na vanua sa ra digitaka e na yasa ni cakau se i curucuru me ra vakasucu kina rauta tiko na gauna ni dua na vula vou.\nEna gauna ni nodra vakasucu, o ira na damu yalewa era vakalutu yaloka (levu na gauna e sivia e 1 na milioni) ka ra veiwaki vata kei na wai era biuta mai na damu tagane.\nE levu vei ira na damu ni veicakau e vakacusu ena loma ni dua se rua na siga me ra luve ni damu lalai sara, ka ra ciri voli ena kui ni waitui me rauta e 1 na vula.\nE lailai mai na dua e na veiyaudolu na luve ni ika lalai oqo e na bula ka na vakaitikotiko e na dua na cakau.\nE lailai mai na dua ena veiaydrau na luve ni ika lalai ena bula tiko ena loma ni 3 ki na 8 na yabaki me yacova yani na gauna sa tu donu kina nodra bula me ra vakasucu.\nNa i vakarau ni qoli\nO ira na damu era dau qolivi e na batinisiwa kei na wainisiwa bacani ka rawa tale ga ni vakayagataki na moto, dai kei na lawa vakaduri.\nE levu na damu era dau qolivi e na gauna era kumukumuni kina me ra vakasucu.\nNa mataqali qoli vakaoqo e dau vakacaca vakalevu ka ra vakavuna na qolivi ni ika lalai, ka levu vei ira era rawa ni ra tubu cake me ra qai qolivi e na veiyabaki mai muri.\nNa i vakarau ni veiqaravi kei na veika ka rawa ni vakayacori\nNa kena yalani na lelevu ni damu me qolivi esa vakayacori tiko ena so na vanua (me vaka na damu e 30 na senitimita na kena balavu mai gusuna ki na veimama ni buina).\nIa, se mataqali damu vakacava me yalani na kena lelevu, e sega ni dau vakaraitaki toka.\nNi laurai vata na duidui levu ni veimataqali damu, e vaka e sega ni yaga vakalevu soti na lawa oqo ena kedra taqomaki na damu lelevu cake.\nNa yalani ni lelevu ni damu me vakayagataki ga e na veimataqali damu yadudua.\nEso na matanitu era yalana nai vakarau ni qoli me vakayagataki, me na siwa wale ga.\nNa yalani ni wiliwili ni taga ika e vaka e sega soti sara ni veiraurau kei na qoliqoli ka taqomaki vakoro.\nNa i qoliqoli vakatabui e rawa ni tauyavutaki, ia o ira na mataqali damu era veitosoyaki vakayawa ki na vanua ni nodra vakasucu e na sega ni taqomaki ira.\nIa, na gauna ni nodra kumukumuni vata m era vakasucu na damu, sa rawa ni caka na veika oqo:\nlvakatabui na qoli e na gauna ni kumukumuni me ra vakasucu na damu ka rawa ni vakayacori kina e vica na vakatatabu leleka (me 3 se 4 na siga) rauta tiko na gauna ni vula vou (full moon) ka vakatau tiko se mataqali damu cava;\nlvakatabui na vanua ni kumukumuni ni vakasucu ka sa kilai tiko.\nNa veika me kuri kina na cakacaka me qaravi:\nlme tokoni na yalani ni lelevu ni ika me qolivi, se (kevaka e sega) me lewai na yalani ni lelevu ni ika me qolivi mai vei ira na lewenivanua, me rauta ni 50 na pasede na lelevu ni ika e na kena i vakatagedegede e cake duadua;\nlvakalailaitaki na mata ni lawa vakaduri mai na waya vivi me rawa ni ra dro yani na ika lalai me ra tubu ka vakaluveni tale.


Na Cava Soti Meda Kua ni Vakasabusabutaka?\nYadra! | Nb. 5 2017\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Finnish French Georgian German Greek Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Kongo Korean Lingala Lithuanian Luganda Luvale Macedonian Malagasy Malayalam Maltese Myanmar Ndebele (Zimbabwe) Nepali Norwegian Oromo Pangasinan Papiamento (Aruba) Papiamento (Curaçao) Polish Portuguese (Brazil) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Tetun Dili Thai Tigrinya Tok Pisin Tsonga Turkish Twi Ukrainian Vietnamese Waray-Waray Xhosa Yoruba Zulu vakaViti\nEDA vakararavi ena livaliva kei na waiwai me vakatakatai se vakabatabatataki kina na lomanivale, me cici kina na motoka, qai vakayagataki rawa kina eso tale na ka e yaga ena noda bula e veisiga. Ia era kalouca e levu ni dau leqa ena nodra vanua na livaliva kei na waiwai.\nKena ivakaraitaki, e kaya o Gary mai Sauca Aferika ni vakavu kauai vakalevu na “tubu ni sau ni waiwai.” O Jennifer mai na Yatu Filipaini e dau leqataka na kena “boko ena levu na gauna na livaliva.” E kauai o Fernando mai El Salvador ni sa “vakacacana tiko na veika bula na iqaqinilivaliva kei na waiwai.” Na leqa qori e yaco tiko ena levu tale na vanua e veiyasa i vuravura.\nDe dua o na veinanuyaka, ‘Au rawa ni veivuke vakacava me vakalailaitaki kina na leqa va ya?’\nDua na ka eda rawa ni cakava kece, oya meda kua ni vakasabusabutaka na livaliva kei na waiwai. Eda na vakila ga na kena yaga ke da vakayagataka vakavuku na rua na ka qori. Kena ivakaraitaki, eda na vakabula ilavo, ena taqomaki na veika bula, ena wasei tale ga vakatautauvata na livaliva kei na waiwai vei ira kece na lewenivanua.\nMeda raica mada na sala eda rawa ni vakayagataka kina vakavuku na livaliva kei na waiwai e vale, sala ni veitosoyaki, kei na so tale na ka eda dau vakayagataka e veisiga.\nVakayagataka vakavuku na misini e dau vakatakata se vakabatabatataka na vale. E laurai ena vakadidike e caka ena dua na vanua e Urope, ni na vakabula livaliva vakalevu ke vakalailaitaki ena rua mada ga na dikiri na misini e dau vakatakata na lomanivale. E tokona na vakasama qori o Derek mai Kenada, e kaya: “E vakabula livaliva neitou vuvale ni keitou bokoca ena vulaililiwa na misini e dau vakatakata na vale, keitou qai vakasiqeleti ga ni katakata.”\nE rawa ni muri tale ga na vakatutu qori ni vakabatabatataki na vale ena gauna ni draki katakata. O Rodolfo mai na Yatu Filipaini e dau lewa vinaka nona vakayagataka na misini e dau vakabatabatataka na vale. Na vuna? E kaya o Rodolfo: “Keitou vakabula ilavo kina kei na livaliva.”\nSogota na katubaleka kei na katuba ni vakayagataki na misini e vakatakata se vakabatabatataka na vale. * E bibi qori me kua ni curu kina i tuba na cagi katakata se cagi batabata sa toka rawa e lomanivale. Ena toso cake na levu ni livaliva e vinakati me vakatakata na lomanivale, ke dola tu e dua na katuba ena gauna ni draki batabata.\nE levu era dau sogota nodra katubaleka kei na katuba ena gauna ni batabata, ra qai dau tovolea eso tale na sala me katakata kina nodra lomanivale. Kena ivakaraitaki, era vakayagataka e dua na mataqali katubaleka e tarova na kena curu i tuba na katakata sa toka rawa e lomanivale.\nDigia vinaka na matanicina. E kaya o Jennifer sa cavuti oti mai: “Keitou dau vakayagataka e liu na matanicina e ramase, ia e kania vakalevu na livaliva. Qo keitou sa vakayagataka e dua na matanicina vou e vakabula livaliva.” E saulevu toka na matanicina va qori, ia o na vakabula ilavo ena loma ni dua na gauna balavu ni na sega ni kana livaliva vakalevu.\nSALA NI VEITOSOYAKI\nKua ni vodo motoka vakalevu. E kaya o Andrew mai Peritania: “Au dau vodo sitimanivanua vakalevu se basikeli i cakacaka.” E tukuni ena ivola Energy: What Everyone Needs to Know ni “vakatolutaki na levu ni waiwai e vakayagataka e dua na pasidia ni motoka ni vakatauvatani kei na pasidia ni basi se sitimanivanua.”\nLewai vinaka na gade. Ke o lalawa vinaka qai vakalailaitaka na gauna ni gade, o na vakabula waiwai ni motoka, gauna, kei na ilavo.\nSa tiko ga na levu ni ilavo e dau vakayagataka e veivula ena waiwai ni motoka o Jethro mai na Yatu Filipaini. E kaya ni ‘veivuke vakalevu qori ena nona lalawataka vinaka na nona gauna ni gade.’\nSO TALE NA KA E VAKAYAGATAKI E VEISIGA\nKua ni vakayagataka vakalevu na wai katakata. E laurai ena dua na vakadidike ni “rauta na 1.3 na pasede ni livaliva e vakayagataki ena veikoro lelevu e Ositerelia, se 27 na pasede ni livaliva e vakayagataki e veivale e ka ni wai katakata.”\nE kana livaliva na vakatakatai ni wai, ena vakabula livaliva gona ke vakalailaitaki na vakayagataki ni wai katakata. Sa rauta me kaya o Victor mai Sauca Aferika: “Keitou dau saga me keitou kua ni vakayagataka vakalevu na wai katakata ni keitou sili.” E vakamacalataka na saenitisi o Steven Kenway e tolu na vuna me vakayagataki kina vakavuku na wai katakata. Kena imatai, e vakabula wai kei na livaliva. Kena ikarua, e vakarawarawataka na cakacaka ni kabani e vakarautaka na wai kei na livaliva. Kena ikatolu, e vakabula ilavo ena vuvale.\nKa me boko. E okati eke na cina, misini, se iyaya vakalivaliva me vaka na tivi kei na kompiuta. E levu na iyaya e se rawa tiko ga ni kana livaliva ke boko mada ga. Era vakatututaka kina eso na kenadau me cavu sara ga mai na isucusucu ni livaliva na kena wa. Qori na ka e dau cakava o Fernando sa cavuti oti mai. E kaya: “Au dau bokoca na cina, au cavuta tale ga mai na isucusucu ni livaliva na wa ni iyaya au sega ni vakayagataka.”\nDe dua eda na sega ni cakava rawa e dua na ka ena isau ni livaliva kei na waiwai ni motoka. Eda sega tale ga ni kila na levu ni vakacaca e cakava na iqaqinilivaliva se waiwai ena veika bula. Ia eda rawa ni vakayagataka vakavuku na livaliva kei na waiwai. Era sa saga tiko e levu e veiyasa i vuravura mera cakava qori. Ena rairai vinakati kina na sasaga kei na lalawa, ia e kaya o Valeria mai Mexico me baleta na kena yaga: “Au vakabula ilavo vakalevu, au veivuke tale ga ena taqomaki ni veika bula.”\n^ para. 10 Wilika vinaka na ivoladusidusi era vakarautaka mai o ira era bulia na misini e dau vakatakata se vakabatabatataka na lomanivale. Kena ivakaraitaki, ena rairai tukuni ena so na ivoladusidusi me dola tiko e dua na katuba se katubaleka me itataqomaki mai na kasi gaga.\nE veidusimaki na iVolatabu ena ivakavuvuli yaga meda kua kina ni vakasabusabu.\nJoni 6:12: A kaya o Jisu vei ratou na nona tisaipeli: “Dou kumuna mai na tikitikina sa vo me kua ni maumau.”\nCava ena vukei iko mo kua ni dau vakasabusabu?\nFilipai 2:4: Kua “ni kauaitaka ga na ka e baleti kemuni, ni kauaitaka tale ga na ka e baleti ira tale eso.”\nCava na nodra rai me baleta na nomu itovo o ira ena nomu yasayasa se o ira oni tiko veitikivi?\niMeli iMeli Na Cava Soti Meda Kua ni Vakasabusabutaka?\nULUTAGA LEVU iTataqomaki ena Gauna ni Leqa Tubukoso\nNA RAI NI IVOLATABU iValu\nIVAKASALA INA VUVALE E ka ga ni Lasa na Qito Rerevaki?\nVANUA KEI NA LEWENA Veisiko i Kazakhstan\nBULA VAKAIDEWADEWA SE BULI? Na iBulibuli ni Qanivivili\nText Sala me download kina na ka e tabaki YADRA! iTataqomaki ena Gauna ni Leqa Tubukoso\niMeli iMeli YADRA! iTataqomaki ena Gauna ni Leqa Tubukoso\nYADRA! iTataqomaki ena Gauna ni Leqa Tubukoso